GBE BUBU Albanian Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Czech Danish Dutch Estonian Eŋlisi Eʋegbe Finnish Franse German Hiligaynon Hungarian Igbo Indonesian Italian Japanese Korean Latvian Lithuanian Malagasy Polish Portuguese Romanian Russian Setswana Slovak Slovenian Spanish Swahili Thai Ukrainian Vietnamese\nAlɔ̃tsiameŋu—Kuxi si Le Ta Kekem Wònyea?\n“FE” GBOGBO aɖe le ame miliɔn geɖe ŋu egbea. Fe sia ate ŋu ana woagbã woƒe ʋuwo, woƒe dɔwo nagblẽ, eye woƒe srɔ̃ɖeɖe gɔ̃ hã me nagblẽ. Ate ŋu agblẽ nu le woƒe lãmesẽ kple agbenɔƒe ŋu vevie. Enye fe aɖe si nana nu tena ɖe dɔlélenutsiŋusẽ dzi eye wòwɔnɛ be dɔ vovovowo te ŋu léa ame bɔbɔe. Woyɔ dɔlélewo abe suklidɔ, dzidɔ, kple lolo akpa ene, kpakple lãmesẽkuxi bubuwo tɔ ɖe eŋu. Ke hã, amesiwo ŋu wòle nu gblẽm le la dometɔ akpa gãtɔ mele ŋudzɔ ɖe eŋu o.\nFe si wònye la enye alɔ̃tsiameŋu, si ɖea fu na ame ne medɔa alɔ̃ ɣeyiɣi ƒe agbɔsɔsɔme si hiã bena wòanɔ lãmesẽ me o. Esia ate ŋu atso ŋutsitsidɔ si ame ƒe gbesiagbegbenɔnɔ nana wòva tsia ame si loo alo zãdomadɔlɔ̃e le dɔléle ta gbɔ.\nDɔdada ŋuti numekulawo bu akɔnta be, le mama dedie nu la, alɔ̃ si anyigbadzinɔlawo dɔna zã sia zã dzi ɖe kpɔtɔ gaƒoƒo ɖeka wu alesi dze. Togbɔ be esia adze nu sue aɖee hã la, gaƒoƒo biliɔn ade ƒe alɔ̃ si tsia mía ŋu zã sia zã la va zu nusi ŋu woawɔ numekuku geɖe le dɔléle hamehame siwo alɔ̃madɔmadɔ hena vɛ kple ŋusẽ si wokpɔna ɖe agbe ƒe nyonyome dzi ŋu le.\nƔeaɖeɣi va yi la, dɔdalawo bua zãdomadɔlɔ̃e tsitsi si tsia ame si be enye dɔléle ɖeka ko, si wolɔ̃a yɔyɔ be alɔ̃madɔmadɔdɔ. Gake numekuhabɔbɔ aɖe, si United States ƒe Sewɔtakpekpea ɖo ke ɖe alɔ̃madɔmadɔ kuxi vovovo 17 ŋu. Aleke ke nya la le o, nusiwo hea alɔ̃madɔmadɔ dɔléle vɛ la sɔ gbɔ ale gbegbe be wobunɛ zi geɖe be enye kuxi bubuwo ƒe dzesi, abe alesi ko wobua dzoxɔxɔ be enye dɔxɔxɔ aɖe ƒe dzesii ene.\nŊutsitsidɔ ɣeaɖewoɣi gɔ̃ hã ate ŋu ado afɔku ame. Bu Tom ŋu kpɔ. Togbɔ be enye agbatsɔʋukula bibi aɖe hã la, eku eƒe ʋu legbee la yi ɖalia kpe si woɖo ɖe mɔdodoa to eye atike si woyɔna be sulfuric acid lita 400 ƒu gbe ɖe ʋumɔgãa dzi. Tom lɔ̃ ɖe edzi be: “Medɔ alɔ̃.” Numekuku si wowɔ le United States ƒe ʋumɔgã eve dzi ɖee fia be ʋukula siwo alɔ̃ le tsɔtsɔm lae hea afɔku dziŋɔ siwo dzɔna la dometɔ 50 le alafa me lɔƒo vɛ.\nBu afɔku si hã anɔ dɔwɔwɔ kple hatidɔwɔla si alɔ̃ tsɔna me ŋu kpɔ. Numekula Australiatɔ Ann Williamson gblɔ be: “Le gaƒoƒo 17 va ɖo 19 ƒe alɔ̃madɔmadɔ megbe la, [amesiwo wodo kpɔ] le numekuku aɖewo me me tsonuwo gblẽ wu alo sɔ kple amesi ƒe [ʋu me wokpɔ aha] alafa memama 0.05 le tɔ.” Ne míagblɔe bubui la, amesiwo wodo kpɔ le numekukua me la ƒe nuwɔna nɔ abe ɖee wono aha wòsɔ kple alo sɔ gbɔ wu esi ŋu se ɖe mɔ ɖo le dukɔ aɖewo me be woakpɔ le ʋukulawo ƒe ʋu me ene! Le ʋu kple dɔwɔwɔ me fɔku akpe alafa gbogbo si alɔ̃madɔmadɔ hena vɛ ƒe sia ƒe ta la, nusiwo gblẽna le dɔwɔnyawo me kple na ƒomea lolo ŋutɔ. *\nNukawoe te ŋu nana alɔ̃ tsina ame ŋu? Ðekae nye amewo ƒe dɔwɔwɔ zã kple keli le kwasiɖa bliboa me. USA Today ɖɔ nuwɔna sia be enye “dekɔnuwo ƒe tɔtrɔ si le alesi míenɔa agbee trɔm,” eye wòde dzesii be “ƒlekaƒletɔwo kple subɔvi siwo wɔa dɔ zã kple keli le viɖe kpɔm tso alɔ̃ ŋeŋeɖeme hena gaƒoƒo gbogbo zazã atsɔ awɔ dɔe me.” Le dukɔ geɖe me la, amewo nɔa television kpɔm henɔa Internet dzi tsam zã bliboa le esi wòle be woanɔ alɔ̃me teƒe. Emegbe seselelãme tramawo, siwo dometɔ aɖewo nyea dzimaɖitsitsi siwo nuteɖeamedzi kple hloloetsotso dzina ɖe edzi zi geɖe, hã nana alɔ̃ tsia ame ŋu vivivi. Mlɔeba la, lãmegbegblẽ hamehamewo li siwo ate ŋu ana alɔ̃ natsi ame ŋu.\nÐɔkta geɖe nya alesi wòsesẽnae be woana amesiwo wodaa dɔ na nanya alesi gbegbe alɔ̃tsiameŋu nye ŋkubiãnyae. Ðɔkta aɖe fa konyi be ame aɖewo bua ɖeɖiteameŋu atraɖii gɔ̃ hã be enye “ameŋkutanyenye ƒe dzesi.” Eye esi wònye be ɖe woƒe lãme nɔa gbegblẽm ʋɛʋɛʋɛ zi geɖe ta la, amesiwo tsia ŋu dɔna la manyae be alɔ̃dɔkuxi gã aɖeke le yewo ŋu o. Ame geɖe buna be, ‘Mele tsitsim tae’ alo, ‘Agbe tim, eyatae megbɔdzɔna ɖo’ alo, ‘Ðeɖi tea ŋunye ɣesiaɣi elabena nyemete ŋu ɖina ɖe eme alesi dze o.’\nAlɔ̃tsiameŋu ƒe kuxi sia ɖɔɖɔɖo nye dɔ nyadri aɖe. Gake alesi alɔ̃dɔdɔ si hiã bena woanɔ lãmesẽ me gɔmesese kple dzesi siwo fiana be alɔ̃ tsi ame ŋu nyanya ate ŋu aʋã ame be wòawɔ tɔtrɔ. Alɔ̃madɔmadɔ kuxi sesẽwo ƒe dzesiwo kpɔkpɔ adze sii ate ŋu axɔ amewo ɖe agbe.\n^ mm. 7 Wobui be ɖeɖiteameŋu gbɔe afɔku dziŋɔ siwo dzɔ le ƒe alafa 20 lia me la dometɔ geɖe tso. Kpɔ Nyɔ!, February 8, 2001, ƒe axa 16.\nŊutsitsidɔ ɣeaɖewoɣi gɔ̃ hã ate ŋu ahe afɔku gãwo vɛ\nƉoe Ɖe Amewo Ɖoe Ɖe Amewo Alɔ̃tsiameŋu—Kuxi si Le Ta Kekem Wònyea?\ng04 2/8 axa 21-23


2 Kronika 4 | Biblia Le Internet Dzi | Xexe Yeye Gɔmeɖeɖe\n2 Kronika 4:1-22\nVɔsamlekpui la, gazɔ la kple zeawo (1-6)\nAkaɖitiawo, kplɔ̃awo kple xɔxɔnuawo (7-11a)\nGbedoxɔa me nuwo nu wuwu (11b-22)\n4 Ewɔ akɔblivɔsamlekpui la:+ edidi abɔklugui blaeve, ekeke abɔklugui blaeve, eye wòkɔ abɔklugui ewo. 2 Elólo ga kɔ̀ gazɔ+ gã la. Ele kotoo, tso eƒe to ɖeka va se ɖe to kemɛ le abɔklugui ewo, ekɔ abɔklugui atɔ̃, eye ka didime abɔklugui blaetɔ̃e akpee ɖo.+ 3 Eye nɔnɔmetata siwo le abe gotsetse+ ene la le egɔme ƒo xlãe godoo va kpe, ewo le abɔklugui ɖeka ɖe sia ɖe me ƒo xlã gazɔ gã la. Nɔnɔmetata siwo le abe gotsetse ene la le agbaka eve me, eye wokɔ̀e* kple gazɔ la ɖekae. 4 Gazɔ la le nyitsu+ wuieve dzi, etɔ̃ dze ŋgɔ dziehe, etɔ̃ dze ŋgɔ ɣetoɖoƒe, etɔ̃ dze ŋgɔ anyiehe, eye etɔ̃ dze ŋgɔ ɣedzeƒe; gazɔ gã la le wo dzi, eye wo katã wotrɔ agɔnu ɖo ɖe titina. 5 Etri asiƒome ɖeka;* eto le abe kplu ƒe to ene, eye wòɖi dzogbenyaseƒoƒo. Tsi baf* akpe etɔ̃ ate ŋu anɔ eme. 6 Azɔ ewɔ ze ewo; etsɔ atɔ̃ ɖo ɖusime eye wòtsɔ atɔ̃ ɖo miame, be woaklɔ nuwo le wo me.+ Woawo mee woaklɔ numevɔsanuwo le.+ Ke gazɔ gã me tsi lae nunɔlawo lena.+ 7 Eye wòtsɔ sika wɔ akaɖiti+ ewo le ɖoɖo+ la nu, eye wòtsɔ wo da ɖe gbedoxɔa me, atɔ̃ le ɖusime, eye atɔ̃ le miame.+ 8 Ewɔ kplɔ̃ ewo hã hetsɔ da ɖe gbedoxɔ la me, atɔ̃ le ɖusime, eye atɔ̃ le miame;+ eye wòtsɔ sika wɔ agba goboe alafa ɖeka. 9 Emegbe ewɔ nunɔlawo+ ƒe xɔxɔnu+ la kple xɔxɔnu gã+ la kpakple xɔxɔnuawo ƒe ʋɔtruwo, eye wòfa akɔbli ɖe ʋɔtruawo ŋu. 10 Eye wòtsɔ gazɔ gã la da ɖe ɖusikpa dzi le anyieheɣedzeƒe gome.+ 11 Eye Hiram wɔ dzofilɔgbaawo kple sofiawo kpakple agba goboeawo.+ Ale Hiram wu dɔ si wɔm wònɔ na Fia Salomo le Mawu vavã la ƒe aƒea ŋu la nu.+ 12 Ewɔ sɔti+ eveawo kple ta mligo siwo le sɔti eveawo dzi; eye wòwɔ gaɖɔ+ eve siwo atsyɔ ta mligo eve siwo le sɔtiawo dzi la ŋu; 13 ewɔ yevuboɖa+ alafa eneawo na gaɖɔ eveawo, yevuboɖa siwo le agbaka eve me na gaɖɔ ɖe sia ɖe, be woatsyɔ ta mligo eve siwo le sɔti eveawo dzi la ŋu;+ 14 keke* ewoawo kple ze ewo siwo le kekeawo dzi.+ 15 Gazɔ gã la kple nyitsu wuieve siwo le ete;+ 16 kple dzofilɔgbaawo, sofiawo kple gafloawo;+ Hiram-Abiv+ tsɔ akɔbli si ŋu wozrɔ̃ la wɔ nu siawo katã na Fia Salomo hena Yehowa ƒe xɔ la. 17 Fia la na wolólo ga kɔ̀ wo ɖe nɔnɔme si wotsɔ anyi wɔ la me le Yordan Nuto la me le Sukot+ kple Zereda dome. 18 Salomo wɔ nu siawo katã taŋtaŋ; womebu akɔbli la ƒe kpekpeme o.+ 19 Salomo wɔ Mawu vavã la ƒe aƒe la me nuzazãwo+ katã siwo nye: sikavɔsamlekpui+ la; kplɔ̃+ siwo dzi ŋkumeɖobolo le;+ 20 akaɖitiawo kple woƒe akaɖigbɛawo, siwo wotsɔ sika nyuitɔ wɔ,+ be woanɔ sisi le xɔ ememetɔ la ŋgɔ ɖe ɖoɖo la nu; 21 seƒoƒoawo, akaɖigbɛawo kple ɖovulãnu,* siwo wotsɔ sika wɔ; 22 dzotsinuawo, agba goboeawo, kpluawo kple dzoɖenuawo, siwo wotsɔ sika nyuitɔ wɔ; sika+ wotsɔ wɔ xɔ la ƒe mɔnuawo, siwo nye eƒe ʋɔtru emetɔ siwo le Kɔkɔeƒewo Ƒe Kɔkɔeƒe la nu+ kple ʋɔtru siwo le gbedoxɔ la ƒe xɔ la nu.\n^ Egɔmeɖeɖe tẽe, “wolólo ga kɔ̀.”\n^ Baf ɖeka le lita 22. Kpɔ Megbenyawo B14.\n^ Alo, “keke siwo me tsi nɔna.”\n2 Kronika 4


Srɔ̃ Ale Si Yesu Ðu Tetekpɔwo Dzii | Yesu Ƒe Agbemeŋutinya\nSATANA TE YESU KPƆ\nEsi Yohanes nyrɔ Yesu vɔ teti la, Mawu ƒe gbɔgbɔ kplɔ Yesu yi Yudea-gbedzi. Nu geɖe li si ŋu wòabu. Esi wonyrɔ Yesu vɔ la, “dziƒowo nu ʋu.” (Mateo 3:16) Fifia ate ŋu aɖo ŋku nu siwo wòsrɔ̃ le dziƒo la dzi. Le nyateƒe me la, nu geɖe li si ŋu wòade ŋugble le!\nYesu nɔ gbedadaƒo ŋkeke 40 kple zã 40. Meɖu naneke ɣemaɣi o. Emegbe esi dɔ nɔ Yesu wum ŋutɔ la, Satana Abosam te ɖe eŋu hegblɔ nɛ be: “Ne Mawu ƒe vie nènye la, ekema gblɔ na kpe siawo be woatrɔ azu abolo.” (Mateo 4:3) Gake esi Yesu nya be enye nu gbegblẽ be yeazã yeƒe nukunuwɔwɔŋusẽ hena ye ŋutɔ yeƒe nudidiwo gbɔ kpɔkpɔ ta la, egbe.\nGake Abosam metɔe ɖe afi ma o. Egate mɔnu bubu aɖe kpɔ. Etɔ gbe Yesu be wòati kpo tso gbedoxɔa tame. Gake nukunu ɖedzesi ma wɔwɔ medzro Yesu o. Yesu yɔ nya tso Ŋɔŋlɔawo me tsɔ ɖee fia be enye nu gbegblẽ be woate Mawu kpɔ le mɔ sia nu.\nEmegbe le tetekpɔ etɔ̃lia me la, Abosam to mɔ aɖe dzi ɖe “xexemefiaɖuƒewo katã kple woƒe ŋutikɔkɔe” fia Yesu hegblɔ be: “Matsɔ nu siawo katã ana wò, ne èdze klo de ta agu nam.” Gake le esia hã me la, Yesu gagbe eye wògblɔ be: “Te ɖa le gbɔnye, Satana!” (Mateo 4:8-10) Meɖe mɔ tetekpɔa ɖu edzi wòwɔ nu gbegblẽ o, elabena enyae be Yehowa ɖeka koe wòle be woasubɔ. Ɛ̃, etiae be yealé nuteƒewɔwɔ me ɖe asi na Mawu boŋ.\nMíate ŋu asrɔ̃ nu tso Yesu ƒe tetekpɔ siawo kple ale si wòwɔ nu le wo me la me. Wonye tetekpɔ ŋutɔŋutɔwo, si ɖee fia be menye nu gbegblẽ wɔwɔ ƒe nɔnɔme dzro aɖe koe Abosam nye abe ale si ame aɖewo gblɔnɛ ene o. Enye gbɔgbɔmeme si womekpɔna o, si li ŋutɔŋutɔ. Nudzɔdzɔ sia hã ɖee fia be xexemedziɖuɖuwo katã nye Abosam tɔ; eyae kpɔ ŋusẽ ɖe wo dzi. Ne menye nenema o ɖe, ke aleke wo tsɔtsɔ na Kristo ate ŋu anye tetekpɔ ŋutɔŋutɔ nɛ?\nGawu la, Abosam gblɔ be yelɔ̃ faa be yeaɖo eteƒe na Yesu ne enya de ta agu na ye zi ɖeka pɛ ko, elɔ̃ be yeatsɔ xexemefiaɖuƒewo katã gɔ̃ hã nɛ. Abosam adze agbagba be yeazã mɔnu mawo tɔgbi be yeate mí akpɔ. Ðewohĩ atsɔ mɔnukpɔkpɔ dzroame siwo ana xexea me ƒe kesinɔnuwo, ŋusẽ, alo nɔƒe kɔkɔ nasu mía si la aɖo mía ŋkume. Gake aleke gbegbe míadze nunyae nye esi ne míedze Yesu ƒe kpɔɖeŋua yome helé nuteƒewɔwɔ na Mawu me ɖe asi eɖanye tetekpɔ ka kee wònye o! Gake ɖo ŋku edzi be Abosam dzo le Yesu gbɔ “hena ɣeyiɣi bubu si agasɔ nɛ.” (Luka 4:13) Abosam ate ŋu awɔ nu ɖe mía ŋu nenema ke, eya ta ele be míanɔ ŋudzɔ.\nNu kawo ŋue Yesu nɔ ŋugble dem le le ŋkeke 40 siwo wònɔ gbedadaƒo?\nMɔ kawo nue Abosam dze agbagba be yeate Yesu kpɔ le?\nNu kawoe míate ŋu asrɔ̃ tso tetekpɔawo kple ale si Yesu wɔ nu le wo me la me?\nTetekpɔwo dzi ɖuɖu ɖenɛ fiana be ame nye ŋutsu alo nyɔnu siwo ɖua wo ɖokuiwo dzi. Nu ade siwo akpe ɖe ŋuwò nàƒo asa na nuteɖeamedzi si wòva nyena na ame ne ena ta le tetekpɔwo me.


Ale Si Míado Gbe Ða Na Mawu | Nya Si Biblia Gblɔ\nGBE BUBU Afrikaans Albanian Amharic Arabic Armenian Bengali Bulgarian Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Chitonga Cibemba Croatian Czech Danish Dutch Efik Estonian Eŋlisi Eʋegbe Finnish Franse Georgian German Greek Gujarati Hebrew Hiligaynon Hindi Hungarian Icelandic Igbo Iloko Indonesian Italian Japanese Kannada Kinyarwanda Kirghiz Kirundi Korean Lingala Lithuanian Macedonian Malagasy Malayalam Maltese Myanmar Nepali Norwegian Polish Portuguese Punjabi Romanian Russian Sepedi Serbian Serbian (Roman) Sesotho (Lesotho) Setswana Silozi Sinhala Slovak Slovenian Spanish Swahili Swahili (Congo) Swedish Tagalog Tamil Thai Tigrinya Tsonga Turkish Twi Ukrainian Vietnamese Xhosa Zulu\nÐe ame aɖe sea míaƒe gbedodoɖawoa?\n“Èɖoa to gbedodoɖa, gbɔwòe ŋutilãwo katã woayi.”—Psalmo 65:3.\nWogblɔna be edze abe míaƒe xɔwo me ko míaƒe gbedodoɖawo tsina ene. Ame siwo le fu kpem koŋue tea ŋu bunɛ be Mawu mesea yewoƒe gbedodoɖawo o.\nBiblia gblɔ be: “Yehowa ƒe ŋkuwo le ame dzɔdzɔewo ŋu, eye eƒe towo le woƒe kokoƒoƒo ŋu; gake Yehowa trɔa megbe dea ame siwo wɔa nu vɔ̃ɖiwo ya.” (1 Petro 3:12) Edze ƒãa be Mawu sea gbedodoɖawo. Ke hã, ame siwo wɔa eƒe sewo dzi ƒe gbedodoɖawo koŋue wòsena. Mawunyakpukpui bubu gblɔ ale si Mawu lɔ̃na be yease míaƒe gbedodoɖawo ale: “Kakaɖedzi si le mía si ku ɖe eŋu lae nye esi: be nu sia nu si míabia wòawɔ ɖeka kple eƒe lɔlɔ̃nu la, aɖo to mí.” (1 Yohanes 5:14) Eya ta ehiã be ame siwo doa gbe ɖa na Mawu le anukware me nanya nu siwo wɔ ɖeka kple eƒe lɔlɔ̃nu.\nAleke míado gbe ɖae?\n“Ne miele gbe dom ɖa la, miganɔ nya ɖeka mawo ke gbɔgblɔ dzi . . . o.”—Mateo 6:7.\nWofia Buddhatɔwo, Katolikotɔwo, Hindutɔwo kple Moslemtɔwo be woazã rosario atsɔ anɔ gbe dom ɖa ahanɔ exlẽm.\nEle be gbedodoɖa natso dzi me eye woadoe ɖa le anukware me; mele be woalée ɖe ta me anɔ gbɔgblɔm enuenu o. Biblia xlɔ̃ nu mí be: “Ne miele gbe dom ɖa la, miganɔ nya ɖeka mawo ke gbɔgblɔ dzi, abe ale si dukɔwo me tɔwo wɔna ene o, elabena wosusuna be, le yewoƒe nya geɖe gbɔgblɔ ta la, woaɖo to yewo. Eya ta migawɔ mia ɖokui abe woawo ene o, elabena Mawu, mia Fofo la, nya nu siwo le mia hiãm hafi mieva bianɛ gɔ̃ hã.”—Mateo 6:7, 8.\nNe ame aɖe doa gbe ɖa le mɔ si medze Mawu ŋu o nu la, ke tsi ko kɔm wòle ɖe kpe dzi alo anya nɔ dziku dom na Mawu gɔ̃ hã. Biblia gblɔ be ame siwo mewɔa Mawu ƒe lɔlɔ̃nu o ƒe gbedodoɖawo nye “ŋunyɔ” nɛ.—Lododowo 28:9.\n“Midi Yehowa [Mawu], ŋkeke ale si wòle gaglãgbe, miyɔe, esime wòtsɔ kpuiƒe.”—Yesaya 55:6.\nXɔsetɔ aɖewo doa gbe ɖa na Maria, mawudɔlawo alo ame siwo wobuna be wonye ame kɔkɔewo. Wo dometɔ aɖewoe nye Anthony “Kɔkɔe” si tso Padua, siwo wogblɔ be ekpɔa amewo ƒe “mawusubɔsubɔ kple agbe me nuhiahiãwo” gbɔ kple Yuda “Kɔkɔe,” si wogblɔna be enye ame siwo “hiã tu” ƒe nuhiahiãwo gbɔ kpɔla. Ame geɖewo doa gbe ɖa na ame siwo wobuna be wonye ame kɔkɔewo kple mawudɔlawo be woaxɔ nya ɖe yewo nu le Mawu gbɔ.\nEle be mawusubɔla vavãwo nado gbe ɖa na “mía Fofo si le dziƒowo.” (Mateo 6:9) Biblia de dzi ƒo na mí be: “Migatsi dzimaɖi le naneke ŋuti o, ke boŋ le nu sia nu me la, mitsɔ gbedodoɖa kple kokoƒoƒo kpakple akpedada ana Mawu nanya miaƒe didiwo.”—Filipitɔwo 4:6.\nNu Kae Biblia Gblɔ Tso Gbedodoɖa Ŋu?


“Milɔ̃ Amedzrowɔwɔ na Mia Nɔewo”\nGbetakpɔxɔ—Tata Si Míesrɔ̃na | January 15, 2005\nGBE BUBU Albanian Arabic Bicol Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Estonian Eŋlisi Eʋegbe Finnish Franse Ga Georgian German Greek Hiligaynon Hungarian Igbo Indonesian Italian Japanese Korean Latvian Lithuanian Malagasy Malayalam Maya Myanmar Norwegian Papiamento (Aruba) Papiamento (Curaçao) Polish Portuguese Rarotongan Romanian Samoan Sepedi Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swedish Tagalog Thai Tsonga Turkish Ukrainian Urdu Vietnamese\nƑE ALAFA gbãtɔ me Kristotɔ aɖe si woyɔna be Foibe dze ŋgɔ kuxi aɖe. Enɔ mɔ zɔm tso Kenxrea le Hela heyina ɖe Roma, gake menya haxɔsetɔ aɖeke le du ma me o. (Romatɔwo 16:1, 2) Biblia gɔmeɖela Edgar Goodspeed gblɔ be: “Vɔ̃ɖinyenye kple ŋutasesẽ bɔ ɖe Roma-dukɔa me [ɣemaɣi], eye nugbegblẽwɔwɔ bɔ ɖe amedzrodzeƒewo ale gbegbe be manyo be nyɔnu ɖɔʋu, vevietɔ nyɔnu Kristotɔ nadze teƒe mawo o.” Eyata afika dze ge Foibe yina?\nLe Biblia ƒe ɣeyiɣiwo me la, amewo zɔa mɔ yia teƒe didiwo. Yesu Kristo kple eƒe nusrɔ̃lawo ɖe gbeƒã nyanyuia le Yudea kple Galilea nutowo katã me. Le esia megbe kpuie la, Kristotɔ dutanyanyuigblɔlawo abe Paulo ene tsɔ gbedasia yi ɖe Mediterranea-nutoa ƒe akpa vovovowo kple Roma si nye Roma-fiaɖuƒea ƒe fiadua me. Ne ƒe alafa gbãtɔ me Kristotɔwo zɔ mɔ yi Yuda-nuto aɖewo me alo teƒe bubu aɖewo la, afikae wodzena? Kuxi kawoe wodoa goe ne wole dzeƒe dim? Nukae míate ŋu asrɔ̃ tso woƒe amedzrowɔwɔ ŋu?\n“Ele Nam Egbea Be, Manɔ Aƒewò Me”\nWoɖe amedzrowɔwɔ gɔme be “dɔmenyowɔwɔ na amedzro kple vividodo ɖe eŋu” eye wode dzesi nɔnɔme sia le Yehowa subɔlawo ŋu tso gbaɖegbe ke. Le kpɔɖeŋu me, Abraham, Lot, kple Rebeka nye amedzrowɔlawo. (Mose I, 18:1-8; 19:1-3; 24:17-20) Esi blemafofo Hiob nɔ nu ƒom tso eƒe nuwɔwɔ ɖe amedzrowo ŋuti ŋu la, egblɔ be: “Amedzro metsia xexe dɔna o, ke boŋ meʋua nye ʋɔ na mɔzɔla.”—Hiob 31:32.\nNusi hiã mɔzɔlawo nawɔ be wo nɔvi Israel-viwo nawɔ amedzro na wo koe nye be woabɔbɔ nɔ anyi ɖe dua ƒe ablɔ me ahalala be woamia asi yewo. (Ʋɔnudrɔ̃lawo 19:15-21) Zi geɖe la, amedzroxɔlawo klɔa afɔ na amedzrowo eye wonaa nuɖuɖu kple nunono wo, eye wodia gbe na amedzroawo ƒe lãwo hã. (Mose I, 18:4, 5; 19:2; 24:32, 33) Mɔzɔla siwo medi be yewoanye agba na amesiwo gbɔ yewoadze o la tsɔa nusiwo woahiã la ɖe asi—esiawo nyea abolo, nunono agbɔsɔsɔ si asu na wo, kple gbe na woƒe tedziwo. Afisi woadɔ le zã me koe wodina.\nTogbɔ be ƒã hafi Biblia gblɔa alesi Yesu wɔ kpɔ dzeƒe le eƒe gbeƒãɖeɖe mɔzɔzɔwo me hã la, ele na eya kple eƒe nusrɔ̃lawo be woamlɔ teƒe aɖe kokoko. (Luka 9:58) Esi Yesu yina Yerixo la, egblɔ na Zaxeo kpuie ko be: “Ele nam egbea be, manɔ aƒewò me.” Zaxeo xɔ eƒe amedzroa “kple dzidzɔ.” (Luka 19:5, 6) Zi geɖe la, Yesu dze exɔlɔ̃ siwo nye Marta, Maria, kple Lazaro gbɔ le Betania. (Luka 10:38; Yohanes 11:1, 5, 18) Eye edze abe ne Yesu yi Kapernaum la, Simon Petro gbɔe wòdzena ene.—Marko 1:21, 29-35.\nMɔfiame si Yesu na eƒe apostolo 12-awo tso gbeƒãɖeɖedɔa ŋu na nu geɖe me kɔ ku ɖe amedzrowɔwɔ si ƒomevi woate ŋu akpɔ mɔ na le Israel ŋu. Yesu gblɔ na wo be: “Migadi sika alo klosalo alo akɔbli de miaƒe gabutuawo me o; migatsɔ mɔzɔkotoku alo awu eve, atokotawo alo atizɔti o; elabena dɔwɔla dze eƒe nuɖuɖu. Ke ne miayi ɖe du alo kɔƒe aɖe me la, midi amesi dze le eme la vevie; eye minɔ afima, vaseɖe esime miadzo.” (Mateo 10:9-11) Enya be dzinyuitɔwo awɔ amedzro na yeƒe nusrɔ̃lawo ahana nuɖuɖu, dzeƒe, kple nuhiahiã bubuwo wo.\nKe hã, ɣeyiɣi aɖe gbɔna esime wòle be nyanyuigbeƒãɖelawo ŋutɔ nadi woƒe nuhiahiãwo kple ga si woazã. Le esi tsitretsiɖeŋu ava nusrɔ̃lawo dzi emegbe kple le esi gbeƒãɖeɖedɔa ava keke ta aɖo anyigbamama siwo dzi Israel-viwo mele o ta la, Yesu gblɔ be: “Amesi gakotoku le esi la, netsɔe, nenema ke mɔzɔkotoku hã.” (Luka 22:36) Mɔzɔzɔ kple dzeƒe ahiã godoo le nyanyuikakadɔa wɔwɔ me.\n“Minɔ Amedzrowɔwɔ Dzi”\nŊutifafa ƒe ɣeyiɣi vi aɖe si nɔ anyi le ƒe alafa gbãtɔ me le Roma-fiaɖuƒea me kple alesi wodo woƒe mɔwo akpa gãtɔ wɔe be ame geɖe te ŋu zɔa mɔ edziedzi ɣemaɣi. * Mɔzɔlawo ƒe agbɔsɔsɔ na be amedzrodzeƒe geɖe va hiã. Wotu amedzrodzeƒewo ɖe mɔdodo gãwo to eye wo dome didi tso wo nɔewo gbɔ abe ŋkeke ɖeka ƒe mɔzɔzɔ ene be woatsɔ akpɔ kuxi sia gbɔe. Ke hã, agbalẽ si nye The Book of Acts in Its Graeco-Roman Setting gblɔ be: “Nusi agbalẽ me nuŋlɔɖiwo gblɔ tso amedzrodzeƒe mawo ŋu mede dzi ƒo kura o. Le agbalẽwo kple tomenukulawo ƒe nyatakakawo nu la, xɔawo ƒo ɖi heɖe abi, nu boo aɖeke mele wo me o, wo me yɔna fũ kple tredzɔ alo lãkpakpa, nuɖuɖu kple tsinono nyui menɔa wo me o, wo dzi kpɔlawo kple dɔwɔlawo menyea amesiwo dzi wote ŋu kana ɖo o, amesiwo dzea amedzrodzeƒeawo edziedzi nye ame maɖotawo, eye zi geɖe la, wonyea agbegbegblẽnɔlawo.” Eyata eme kɔ be mɔzɔla ɖɔʋu ɖesiaɖe adi be yeaƒo asa na amedzrodzeƒe mawo ƒomevi godoo ne anya wɔ.\nEyata mewɔ nuku o be Ŋɔŋlɔawo de dzi ƒo na Kristotɔwo be woalɔ̃ amedzrowɔwɔ. Paulo de dzi ƒo na Kristotɔ siwo le Roma be: “Mikpe ɖe ame kɔkɔewo ƒe hiãkame ŋuti, minɔ amedzrowɔwɔ dzi!” (Romatɔwo 12:13) Eɖo ŋku edzi na Yudatɔ siwo nye Kristotɔwo be: “Migaŋlɔ amedzroxɔxɔ be o; elabena le esia wɔwɔ me la ame aɖewo xɔ dziƒodɔlawo dze wo gbɔ, gake womenyae o.” (Hebritɔwo 13:2) Petro xlɔ̃ nu ehati subɔlawo be: “Milɔ̃ amedzrowɔwɔ na mia nɔewo, eye liʋiliʋilili naganɔ me o.”—Petro I, 4:9.\nKe hã, nɔnɔme aɖewo nɔ anyi siwo me masɔ le be woawɔ amedzro o. Apostolo Yohanes gblɔ ku ɖe nya sia ŋu be: “Amesiame, si da vo ɖe Kristo ƒe nufiafia ŋu, eye menɔa eme o la, migaxɔe ɖe aƒea me o, eye migado ɖoaƒe hã nɛ o; elabena amesi do ɖoaƒe nɛ la, ede ha kplii le eƒe dɔwɔwɔ vɔ̃wo me.” (Yohanes II, 9-11) Paulo gblɔ ku ɖe nuvɔ̃wɔla matrɔdzimewo ŋu be: “Miagade ha kple ame aɖe, si ne woyɔnɛ be nɔvi, wònye ahasiwɔla alo ŋubiãla alo trɔ̃subɔla alo busubɔla alo ahamula alo adzodala la o; migaɖu nu kple nenem me sia hã o.”—Korintotɔwo I, 5:11.\nEsi Kristotɔ vavãwo nye amedzrowɔlawo ta la, ameblelawo kple ame bubu aɖewo anya dze agbagba be yewoafi wo. Ƒe alafa evelia M.Ŋ. me gbalẽ aɖe si menye Biblia mee woɖee tsoe o si woyɔna be The Didache alo Teaching of the Twelve Apostles (Apostolo Wuieveawo ƒe Nufiafia), si ku ɖe Kristotɔwo ƒe xɔse ŋu ɖo aɖaŋu be woawɔ amedzro na mɔzɔla gbeƒãɖela “ŋkeke ɖeka, alo ne ehiã la, ŋkeke eve.” Le esia megbe ne wole mɔ domee la, “megaxɔ naneke tsɔ wu nuɖuɖu o . . . Ne ebia be woana ga ye la, ke aʋatsonyagblɔɖilae.” Agbalẽa yi edzi be: “Ne enya aɖaŋudɔ aɖe wɔwɔ eye wòdi be yeadze mia gbɔ la, mina wòawɔ dɔ akpɔ eɖokui dzi. Gake ne menya aɖaŋudɔ aɖeke wɔwɔ o la, ekema mikpɔ eƒe nuhiahiãwo gbɔ le alesi mielɔ̃ ɖe edzi na mia nɔewoe nu, bene ame aɖeke naganye kuviatɔ le mia dome le eƒe Kristotɔ nyenye ta o. Ne egbe nusi miegblɔ dzi wɔwɔ la, ke ele Kristotɔnyenye zãm tsɔ le viɖe dim; kpɔ ɖokuiwò dzi nyuie le amesia ƒomevi ŋu.”\nApostolo Paulo ɖɔ ŋu ɖo nyuie bene yemaganye agba na amesiwo gbɔ yedze hena ɣeyiɣi didi aɖewo le dugã aɖewo me o. Elɔ̃ avɔgbadɔ tsɔ kpɔ eɖokui dzii. (Dɔwɔwɔwo 18:1-3; Tesalonikatɔwo II, 3:7-12) Edze ƒã be Kristotɔ gbãtɔwo zã kafukafu lɛtawo abe esi tɔgbe Paulo ŋlɔ tsɔ kafu Foibe ene le wo nɔewo dome bene woakpe ɖe mɔzɔla siwo dze na kpekpeɖeŋuxɔxɔ ŋu. Paulo ŋlɔ be: “Mele Foibe, mía nɔvinyɔnu, kafum na mi, bene miaxɔe le Aƒetɔ me, . . . eye miakpe ɖe eŋuti le dɔ sia dɔ, si me wòhiã mi le la me.”—Romatɔwo 16:1, 2.\nYayra Siwo Míakpɔ Ne Míenye Amedzrowɔlawo\nƑe alafa gbãtɔ me Kristotɔ dutanyanyuigblɔlawo ka ɖe Yehowa dzi be akpɔ yewoƒe nuhiahiãwo katã gbɔ na yewo. Ke hã, ɖe woate ŋu akpɔ mɔ be haxɔsetɔwo awɔ amedzro na yewoa? Lidia ɖe mɔ le eƒe aƒe ŋu na Paulo kple ame bubuwo. Apostolo la dze Akwila kple Priskila gbɔ le Korinto. Gaxɔdzikpɔla aɖe ɖo kplɔ̃ na Paulo kple Sila le Filipi. Yason wɔ amedzro na Paulo le Tesalonika, Filipo wɔ amedzro nɛ le Kaisarea, eye esi wònɔ mɔ zɔm tso Kaisarea yina Yerusalem la, Mnason wɔ amedzro nɛ. Esi Paulo nɔ mɔ dzi yina Roma la, nɔviwo wɔ amedzro nɛ le Puteoli. Aleke gbegbee ŋkeke mawo anye gbɔgbɔmeyayra na amedzroxɔla siawo enye si!—Dɔwɔwɔwo 16:33, 34; 17:7; 18:1-3; 21:8, 16; 28:13, 14.\nAgbalẽnyala Frederick F. Bruce gblɔ be: “Menye susu bubu aɖekee ʋã Paulo xɔlɔ̃ kple hatidɔwɔla kpakple amedzrowɔla siawo wokpe ɖe Paulo ŋu nenema gbegbe tsɔ wu lɔlɔ̃ si woɖo na Paulo kple Aƒetɔ si wòsubɔna la o. Wonya be ne yewosubɔe la, ke Aƒetɔ lae ma subɔm yewole.” Esiae nye susu nyuitɔ kekeake si ta wòle be woawɔ amedzro ɖo.\nAmedzrowɔwɔ gahiã kokoko. Yehowa Ðasefowo wɔa amedzro na wo teƒenɔla haxɔsetɔ dzikpɔla mɔzɔla akpe geɖe. Fiaɖuƒegbeƒãɖela aɖewo zãa woa ŋutɔwo ƒe ga zɔa mɔ va ɖea gbeƒã le teƒe siwo womeɖea gbeƒã nyanyuia le edziedzi o. Eɖanye aleke kee míaƒe aƒewo le tsɛe o, ne míeɖe mɔ le wo ŋu na amesiawo tɔgbe la, ahe yayra geɖe vɛ na mí. Amedzrowɔwɔ kple nuɖuɖu tsɛ aɖe kura gɔ̃ hã ate ŋu aʋu mɔnukpɔkpɔ na mí be ‘míado ŋusẽ mía nɔewo’ ahaɖe lɔlɔ̃ fia mía nɔviwo kple mía Mawu. (Romatɔwo 1:11, 12) Amedzrowɔɣi siawo ɖea vi geɖe, vevietɔ na amedzroxɔlawo elabena “nana enye yayra wu xɔxɔ.”— Dɔwɔwɔwo 20:35.\n^ mm. 11 Wobu akɔnta be kaka ƒe 100 M.Ŋ. naɖo la, wodo mɔ siwo ƒe didime ade kilometa 80,000 le Roma-fiaɖuƒea katã me.\nKristotɔwo ‘le amedzrowɔwɔ dzi’\nƉoe Ɖe Amewo Ɖoe Ɖe Amewo “Milɔ̃ Amedzrowɔwɔ na Mia Nɔewo”\nw05 1/15 axa 21-23\nNukae Afia Alesi Wò Etsɔme Anɔ?\nÐe Nàte Ŋu Akpɔ Ŋusẽ Ðe Nusi Nàva Zu Dzia?\nƔeyiɣi si me Ta Ƒowɔ Nyea “Atsyɔ̃fiakuku”\nKristo—Amesi Dzi Nyagblɔɖiwo He Susu Yii\nMawu Ƒe Fiaɖuƒe Ŋuti Kpɔɖeŋuwo Zu Nu Ŋutɔŋutɔ\nNya Vevi Siwo Tso Ʋɔnudrɔ̃lawo ƒe Agbalẽa Me\nSaul ƒe Gbeƒãɖeɖedɔa Na Wotsi Tre Ðe Eŋu\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo GBETAKPƆXƆ—TATA SI MÍESRƆ̃NA January 15, 2005\nƉoe Ɖe Amewo Ɖoe Ɖe Amewo GBETAKPƆXƆ—TATA SI MÍESRƆ̃NA January 15, 2005\nGBETAKPƆXƆ—TATA SI MÍESRƆ̃NA January 15, 2005


GBE BUBU Albanian Arabic Bengali Bislama Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Efik Estonian Eŋlisi Eʋegbe Finnish Franse Ga German Gujarati Hiligaynon Hindi Hungarian Igbo Indonesian Italian Japanese Kannada Kinyarwanda Korean Latvian Lithuanian Malagasy Malayalam Marathi Myanmar Norwegian Papiamento (Curaçao) Polish Portuguese Punjabi Rarotongan Romanian Samoan Sepedi Setswana Shona Silozi Slovak Slovenian Spanish Sranantongo Swahili Swedish Tahitian Telugu Thai Tshiluba Tsonga Turkish Twi Ukrainian Urdu Vietnamese Zulu\nNUVLOWƆHA aɖe lé ŋutsu wɔnamanɔŋuitɔ aɖe hedze eƒoƒo gɔme. Wobui be edze na ku. Esi wòva dze kɔte be ɖe wodi be woawui godoo la, asrafowo va do eye bebli hafi wote ŋu xɔ ŋutsua le ameha sẽŋuta ma si me. Ŋutsu lae nye apostolo Paulo. Yudatɔ siwo tsi tre ɖe Paulo ƒe gbeƒãɖeɖe ŋu vevie hebu fɔe be eƒo ɖi gbedoxɔ lae lée sesẽe. Romatɔ siwo aʋafiagã Klaudio Lisia nɔ ŋgɔ na lae nye amesiwo va xɔ nɛ. Le zitɔtɔa me la, wolé Paulo abe amesi nu wotso be enye nuvlowɔla ene.\nDɔwɔwɔwo ƒe agbalẽa ƒe ta adre susɔeawo ƒo nu tso nudzɔdzɔ sia ŋu, tso esime wolée dzi. Paulo ƒe senyawo ŋuti nya, nutsotso siwo wotsɔ ɖe eŋu, eɖokuinuɖeɖe, kple Romatɔwo ƒe tohehemɔnuwo gɔmesese akpe ɖe mía ŋu be ta siawo me nyawo me nagakɔ na mí ɖe edzi.\nLe Klaudio Lisia Si Me\nKlaudio Lisia ƒe dɔdasiwo dometɔ aɖee nye be wòakpɔ egbɔ be wowɔ se dzi le Yerusalem. Roma-mɔmefia si le Yudea dzi ɖum, amesi te wòle, la le Kaisarea. Míate ŋu abu akpa si Lisia wɔ le Paulo ƒe nyaa me be enye ametakpɔkpɔ tso ŋutasesẽnuwɔlawo si me kple amesi he zitɔtɔ vɛ la léle da ɖi. Yudatɔwo ƒe nuwɔna na Lisia kplɔ eƒe gamenɔla la yi asrafowo nɔƒee le Antonia-mɔ me.—Dɔwɔwɔwo 21:27–22:24.\nEle be Lisia naku nu me akpɔ nusi Paulo wɔ. Mete ŋu se naneke tso eŋu le zitɔtɔa me o. Eyata ede se enumake be ‘woaɖe atam ɖe Paulo dzi ase eƒe numenya, bena yeanya nusi ŋuti wole ɣli dom ɖe eta ɖo.’ (Dɔwɔwɔwo 22:24) Esia nye nusiwo wowɔna be woatsɔ abia gbe hlɔ̃dolawo, kluviwo, kple ame tsɛ bubuwo. Ate ŋu anye be atam ɖeɖe ɖe ame dzi (flagrum) ana woase nya si dim wole bɔbɔe, gake enye ameƒonu dziŋɔ aɖe. Ga goɖogoɖoe aɖewo siwo wotɔ ɖe kɔsɔkɔsɔ ŋu nɔa atam siawo ŋu. Wodea ƒu ɖaɖɛ kple gaviwo atam bubuwo ƒe lãgbalẽ siwo wogbina me. Wodea abi ame ŋu vevie hevuvua ame ƒe ŋutilã ʋayaʋaya.\nƔeyiɣi sia mee Paulo ɖe eƒe Romatɔnyenye gblɔ. Womate ŋu aƒo Romatɔ si meɖi fɔ o, eyata Paulo ƒe eɖokuitaʋiʋlia ɖe vi enumake. Ŋutasesẽ le Roma-dumevi ŋu alo tohehe nɛ ate ŋu ana Roma-dumegã ƒe ɖoƒe nage le esi. Eyata eme kɔ be tso ɣemaɣi la, wowɔa nu ɖe Paulo ŋu abe gameme tɔxɛ ene, wona mɔnukpɔkpɔe wòte ŋu xɔa amedzrowo gɔ̃ hã.—Dɔwɔwɔwo 22:25-29; 23:16, 17.\nEsi nutsotsoa me mekɔ na Lisia o ta la, ekplɔ Paulo va Sanhedrin la ŋkume be yease nusi gbɔ zitɔtɔa tso. Gake Paulo de ʋiʋli wo dome esi wògblɔ be tsitretsitsi ƒe nya la tae wole ʋɔnu drɔ̃m ye ɖo. Nyaʋiʋlia nu sẽ ale gbegbe be Lisia vɔ̃ be woava vuvu Paulo, eye wògana Lisia ʋlii sesẽe le Yudatɔ siwo dzi nɔ kukum helĩhelĩ la si me.—Dɔwɔwɔwo 22:30–23:10.\nLisia medi be woawu Romatɔ ɖe akɔ na ye o. Esi wòse nugbe si woɖo ɖe eŋu be woawui la, ena wokplɔ eƒe gamenɔla la yi Kaisarea enumake. Se bia be woatsɔ nyatakaka siwo ku ɖe nyaa ŋu akpe ɖe gamenɔlawo ŋu ne wokplɔ wo yina ʋɔnudrɔ̃ƒe kɔkɔ aɖee. Nusiwo anɔ nyatakaka mawo me ƒe ɖewoe nye nya siwo wose le numekuku gbãtɔ me, nusiwo ta wowɔ afɔɖeɖe sia, kple nusi numekula susu tso nya la ŋu. Lisia ŋlɔ le Paulo ŋu be ‘wole enu tsom ɖe Yudatɔwo ƒe Se la ƒe nyaʋiʋliwo ta, menye le naneke si dze na ku alo babla ta o,’ eye wògblɔ na Paulo nutsolawo hã be woava gblɔ woƒe nutsotsowo na mɔmefia Felike.—Dɔwɔwɔwo 23:29, 30.\nMɔmefia Felike Do Kpo Afiatsotso\nFelike si mee nutowo me dziɖuŋusẽ le. Ate ŋu atsɔ nutoa me kɔnuwo adrɔ̃ nya lae ne edze eŋu, alo ate ŋu atsɔ dukɔa ƒe hlɔ̃dodo ŋu sewo—siwo wozãna na ame ŋkutawo kple dziɖuɖumegãwo—adrɔ̃e. Woyɔa se ma be ordo, alo ɖoɖo. Ate ŋu azã ʋɔnudrɔ̃se bubu si woyɔna be extra ordinem hã, si nye se wote ŋu tsɔ drɔ̃a dziɖuŋusẽ me hlɔ̃donya ɖesiaɖee. Wodina tsoa nutomedziɖulawo si be ‘menye nusi wowɔna le Roma ŋue wòabu o, ke boŋ nusi wòle be wòawɔ na amesiame ŋue wòabu.’ Eyata wogblẽ nu geɖe ɖe esi me.\nMenye blema Roma-senyawo katãe míenya o, gake wobu Paulo ƒe nya la be enye “nutome toheʋɔnu si nye extra ordinem la ƒe kpɔɖeŋu tɔxɛ aɖe.” Aɖaŋudelawo kpena ɖe mɔmefia la ŋu sea nutsotsowo tso ame bubuwo gbɔ. Woyɔa amesi nu wotso la be wòakpe kple enutsola, eye ate ŋu aʋli eɖokui ta, gake enutsola ƒe agbae wònye be wòaɖo kpe eƒe nutsotsoa dzi. Ʋɔnudrɔ̃la la hea to si wòkpɔ be edze la na agɔdzelaa. Ate ŋu atso nya me zi ɖeka ma alo ahee ɖe megbe kura, eye ne edzɔ alea la, wosikana amesi nu wotso la ɖi. Agbalẽnyala Henry Cadbury gblɔ be: “Ðikeke mele eme o be nudzeameŋuwɔŋusẽ sia si nɔa dziɖula si la naa ‘wokpɔa ŋusẽ gbegblẽ’ ɖe edzi be wòaxɔ zãnu—be wòaɖe asi le ame ŋu loo, wòabu fɔ ame loo, alo wòahe nya ɖe megbe.”\nNunɔlagã Anania, Yudatɔwo ƒe ame tsitsiwo, kple Tertulo tso Paulo nu le Felike ŋkume be enye ‘nugblẽla si dea zi Yudatɔwo katã dome.’ Wogblɔ be enye “Nazaretɔwo ƒe kɔmamã” ƒe amegã eye wòdi be yeaƒo ɖi gbedoxɔa.—Dɔwɔwɔwo 24:1-6.\nAmesiwo tsɔ nya ɖe Paulo ŋu gbã la susu be ekplɔ Trɔ̃subɔla Trofimo yi xɔxɔnu si wotso ɖi na Yudatɔwo ɖeɖe dzaa. * (Dɔwɔwɔwo 21:28, 29) Ne míagblɔe tututu la, amesi wosusu be eda se dzi enye Trofimo. Gake ne Yudatɔwo ɖe nusi wobu xaa be Paulo wɔ me be enye nugbegblẽwɔwɔ dzidede la, woate ŋu abui agɔdzedze si dze na ku. Eye edze abe ɖe Roma de kufiatsotso na ame ɖe nuvɔ̃ sia ta dzi ene. Eyata ne ɖe wònye be Yudatɔwo ƒe gbedoxɔmekpovitɔwoe lé Paulo ke menye Lisia ye o la, anye ne Sanhedrin la te ŋu drɔ̃ ʋɔnui eye woabu fɔe bɔbɔe.\nYudatɔwo bui be nusi Paulo nɔ fiafiam menye Yuda-subɔsubɔ, alo subɔsubɔ si le se nu (religio licita) o. Ke ele be woabui boŋ be mele se nu o, alo enye aglãdzedze ɖe dziɖuɖu ŋu gɔ̃ hã.\nWotso Paulo nu hã be ‘edea zi Yudatɔwo katã dome le xexeame godoo.’ (Dɔwɔwɔwo 24:5) Fiagã Klaudio bu fɔ Yudatɔ siwo le Aleksandria ɣeyiɣi kpui aɖe do ŋgɔ be ‘wokaka dɔvɔ̃ ɖe xexeame godoo.’ Nutsotso eve siawo ɖi wo nɔewo ŋutɔ. Ŋutinyaŋlɔla A. N. Sherwin-White gblɔ be: “Nutsotso sia tɔgbe tututue wòsɔ be woatsɔ ɖe Yudatɔ ŋu le Klaudio ƒe Dziɖuɣi alo Nero ƒe ƒe gbãtɔwo me. Yudatɔwo nɔ agbagba dzem be yewoana mɔmefia la nabu Paulo ƒe gbeƒãɖeɖea be esɔ kple zidede Yudatɔ siwo le Fiaɖuƒea me la me. Wonya be mɔmefiawo medi be yewoabu fɔ ame ɖe subɔsubɔnyawo ɖeɖeko ta o eyata wodze agbagba be yewoana mawusubɔsubɔ me nutsotso si yewotsɔ ɖe eŋu la nadze abe dunyahehe me nutsotso ene.”\nPaulo tsɔ nya siwo wotsɔ ɖe eŋu la ɖekaɖekae eye wòʋli eɖokui ta le wo me. Egblɔ be, ‘Nyemede zitɔtɔ aɖeke amewo me o. Nyateƒee, mele ha si yɔm wole be “kɔmamã” la me baa, gake nusi wòfiae nye be mewɔa Yudatɔwo ƒe se dzi. Yudatɔ aɖewo siwo le Asia ye de zitɔtɔa amewo me. Ne nutsotso aɖe le wo si ɖe ŋunye la, ke ɖe wòle be woanɔ afisia ana nutsotsoa.’ Le nyateƒe me, ɖeko Paulo na woƒe nutsotsoawo va zu mawusubɔsubɔ me nyaʋiʋli ɖe Yudatɔwo dome, eye enye nya si menya drɔ̃na na Roma o. Esi Felike nya Yudatɔwo xoxo be aglãdzelawoe wonye ta la, ehe nyadɔdrɔ̃a yi ŋgɔe, si na be ʋɔnudrɔ̃nyaa tɔ ɖe afima. Womeɖe asi le Paulo ŋu na Yudatɔwo, amesiwo be yewoe ate ŋu adrɔ̃ nyaa o, wometsɔ Roma-se hã drɔ̃ nya nɛ o, eye womeɖe asi le eŋu hã o. Womate ŋu azi Felike dzi be wòatso afia o, eye tsɔ kpe ɖe alesi wòdi be yeadze Yudatɔwo ŋui ŋuti la, nu bubu hã nɔ susu me nɛ si tae wòhe nya la ɖe megbe—esusu be Paulo ana zãnu ye.—Dɔwɔwɔwo 24:10-19, 26. *\nEƒe Sesẽaƒe le Porkio Festo Si Me\nƑe eve megbe, esi mɔmefia yeye si nye Porkio Festo va Yerusalem la, Yudatɔwo gafɔ woƒe nutsotsoa ake, eye wobia be wòaɖe asi le Paulo ŋu na yewo ne yewodrɔ̃ nya nɛ. Gake Festo gbe kura be: “Menye Romatɔwo ƒe kɔ bena, woatsɔ ame aɖe ade asi, hafi amesi nu wotso kple nutsolawo nakpe ŋku me kple ŋku me, eye wòakpɔ mɔ aɖe eɖokui nu le nutsotso la ŋuti o.” Ŋutinyaŋlɔla Harry W. Tajra gblɔ be: “Festo kpɔe enumake be wonɔ nugbe ɖom be yewoato nyadɔdrɔ̃a me awu Roma-vidzidzi aɖe.” Eyata egblɔ na Yudatɔwo be woatsɔ woƒe nya la ava Kaisarea.—Dɔwɔwɔwo 25:1-6, 16.\nYudatɔwo va gblɔ le afima be ‘medze be Paulo naganɔ agbe o,’ ke hã womete ŋu tɔ asi naneke dzi si tae wogblɔe nenema ɖo o, eye Festo kpɔ be Paulo mewɔ naneke si dze ku o. Festo ɖe nu me na amegã bubu be: “Wotsɔ biabia aɖewo le woa ŋutɔwo ƒe mawusubɔsubɔ ŋuti kple Yesu aɖe, si ku, amesi Paulo ka ɖe dzi be, ele agbe la ƒe nya vɛ.”—Dɔwɔwɔwo 25:7, 18, 19, 24, 25.\nEdze ƒã be Paulo meɖi fɔ le dunyahehe ƒe nutsotso siwo wotsɔ ɖe eŋu me o, gake le mawusubɔsubɔ nyaʋiʋlia me la, Yudatɔawo gblɔ be yewoƒe ʋɔnu koe ate ŋu adrɔ̃ nya la wòasɔ. Ðe Paulo ayi Yerusalem ɖe nya siawo dɔdrɔ̃ taa? Festo bia Paulo be ayi hã, gake le nyateƒe me, mesɔ nenema o. Ne wogbugbɔ Paulo ɖo ɖe Yerusalem be enutsolawo ke naganye eƒe nyadrɔ̃lawo la, ke efia be ɖe wotsɔe de asi na Yudatɔwoe nye ma. Paulo gblɔ be: “Kaisaro ƒe ʋɔnudrɔ̃zikpui ŋgɔe nye si mele tsitre ɖo, afisi wòle be, woadrɔ̃ ʋɔnum le; nyemewɔ vɔ̃ aɖeke Yudatɔwo o. . . . Ame aɖeke mate ŋu atsɔm ade asi na wo o. Kaisaro si me metsɔ nye nya dee!”—Dɔwɔwɔwo 25:10, 11, 20.\nNe Romatɔ aɖe gblɔ nya ma la, ke nutoa me dziɖuɖu aɖeke magate ŋu awɔ naneke le nyaa ŋu o. Gome si le esi be wòabia be woagbugbɔ nya adrɔ̃ na ye (provocatio) la nye “nu ŋutɔŋutɔ, ede blibo eye menye fefee o.” Eyata esi Festo yi aɖaŋu me kple eƒe aɖaŋudelawo la, egblɔ be: “Kaisaro si mee nètsɔ wò nya dee, kaisaro gbɔ kee nayi.”—Dɔwɔwɔwo 25:12.\nEdzɔ dzi na Festo be Paulo do le ye si me. Abe alesi wòlɔ̃ ɖe edzi na Herodes Agripa II ŋkeke aɖewo megbe ene la, nya la tɔtɔe. Fifia ele be Festo naŋlɔ nane tso nya la ŋu aɖo ɖe fiagã la, gake nutsotsoawo nye Yudatɔwo ƒe se la me nya siwo gɔmesese sẽ akpa na Festo. Gake Agripa ya nya nu tso nya mawo ŋu tsitotsito, eyata ebia tso esi be wòakpe ɖe ye ŋu le lɛtaa ŋɔŋlɔ me. Esi Festo mete ŋu se nya siwo Paulo gava gblɔ le Agripa ŋkume gɔme o la, edo ɣli be: “Èle tsu kum, Paulo, agbalẽsɔsrɔ̃ geɖe wɔ wò nèzu tsukunɔ.” Gake Agripa ya se eƒe nyawo me keŋ. Egblɔ be: “Esusɔ ʋɛ, naƒoe ɖe nunye, be nawɔm mazu Kristotɔ.” Eɖanye aleke Festo kple Agripa se le wo ɖokui me le Paulo ƒe nyawo ŋu o, wolɔ̃ ɖe edzi be Paulo meɖi fɔ o eye be yewoate ŋu aɖe asi le eŋu hafi ne menye ɖe wòbia be Kaisaro nadrɔ̃ nya na ye o.—Dɔwɔwɔwo 25:13-27; 26:24-32.\nƲɔnunya Didi aɖe ƒe Nuwuwu\nEsi Paulo va ɖo Roma la, ena woyɔ Yudatɔwo ƒe amegãwo vɛ nɛ, menye be yeaɖe gbeƒã na wo ko ta o ke boŋ be yease nusi wonya tso ye ŋu hã. Ema ate ŋu ana wòanya nane le amesiwo tsɔ nya ɖe eŋu ƒe susu ŋu. Ebɔ ɣemaɣi be amegã siwo le Yerusalem nabia be Yudatɔ siwo le Roma nakpe ɖe yewo ŋu le nyadɔdrɔ̃ me, gake Paulo se be womegblɔ nya aɖeke tso ye ŋu na wo o. Esime Paulo nɔ ʋɔnudɔdrɔ̃ lalam la, woɖe mɔ nɛ wòhaya xɔ aɖe henɔ eme eye wòte ŋu ɖea gbeƒã faa. Alesi wometsɔ asi sesẽ kplɔ Paulo alea o la ate ŋu afia be Romatɔwo bui be meɖi fɔ o.—Dɔwɔwɔwo 28:17-31.\nWosika Paulo ɖe afisia wòwu ƒe eve. Nukatae? Biblia meɖe eme o. Wosikana amesi bia be woagbugbɔ nya adrɔ̃ na ye dana ɖi vaseɖe esime eƒe nyatɔwo gava fɔ nya la ake, gake ɖewohĩ esi Yudatɔ siwo le Yerusalem kpɔ be kpekpeme mele yewoƒe nutsotsoawo ŋu o ta la, wogbe vava kura. Ðewohĩ mɔ nyuitɔ kekeake si dzi woate ŋu ato Paulo nadzudzɔ gbeƒãɖeɖe ɣeyiɣi didi aɖee nye be woagbe nyaa fɔfɔ ɖe te. Eɖanye kae o, edze abe ɖe Paulo va tsi tre ɖe Nero ŋkume, eye wòtso afia nɛ be meɖi fɔ o ene, eye emegbe wògava dze eƒe dutanyanyuigbɔgblɔdɔa gɔme ake—esiawo katã xɔ ade ƒe atɔ̃ sɔŋ tso esime wolée.—Dɔwɔwɔwo 27:24.\nTso gbaɖegbe kee nyateƒea ƒe futɔwo ‘to se dzi ɖo nugbe’ be yewoado kplamatse Kristotɔwo ƒe gbeƒãɖeɖedɔa. Mele be nusia nawɔ nuku na mí o. Yesu gblɔ be: “Ne woti yonyeme la, woati miawo hã yome.” (Psalmo 94:20; Yohanes 15:20) Ke hã Yesu ɖe mɔ na mí be míagblɔ nyanyuia na xexeame katã faa. (Mateo 24:14) Eyata abe alesi apostolo Paulo nɔ te ɖe yometiti kple tsitretsiɖeŋu nu sesĩe ene la, egbea Yehowa Ðasefowo hã ‘ʋlia nyanyuia ta eye woɖonɛ anyi le se nu.’—Filipitɔwo 1:7.\n^ mm. 14 Adzrala si wotsɔ atsyɔ̃ɖokpe wɔe si kɔkɔ abɔklugui etɔ̃ la ma Dukɔwo ƒe Xɔxɔnu tso xɔxɔnu ememe tɔ gbɔ. Woŋlɔ nuxlɔ̃amenyawo ɖe gli sia ƒe teƒeteƒewo, ɖewo le Helagbe me eye ɖewo hã le Latingbe me, be: “Amedzro aɖeke megato mɔxekpɔ si wotɔ ɖe kɔkɔeƒea ŋu age ɖe eme o. Woawu amesiame si woalé be ege ɖe eme la godoo, eye amea ŋutɔe wu eɖokui.”\n^ mm. 17 Le nyateƒe me, nusia mele se nu ya o. Agbalẽ aɖe gblɔ be: “Le adzodadasea, Lex Repetundarum la, me la, se meɖe mɔ na amesi le ŋusẽnɔƒe alo dziɖuɖumegã aɖeke be wòabia zãnu alo axɔe, ale be wòabla ame alo atu ame, be wòadrɔ̃ ʋɔnu alo madrɔ̃e o alo be wòaɖe asi le gamenɔla ŋu o.”\nƉoe Ɖe Amewo Ɖoe Ɖe Amewo “Kaisaro Si Mee Metsɔ Nye Nya Dee!”\nw01 12/15 axa 21-24


Tɔsisi Siwo Nye Yayrawo Tso Yehowa Gbɔ\nDe ŋugble tso Biblia ƒe akpa bubu siwo zã nya “tɔsisi” kple “tsi” tsɔ fia yayra siwo tso Yehowa gbɔ ŋu kpɔ. Ne míexlẽ eƒe akpa siawo katã la, edea dzi ƒo na mí ne míeva kpɔ ale si Yehowa yraa míi. Le mɔ ka nu?\nYOEL 3:18 Nyagblɔɖi sia ɖee fia be tsi aɖe dzi tso gbedoxɔa ƒe kɔkɔeƒea. Tsia si eye wòde tsi “Akasiatibali” si ƒu la. Eya ta Yoel kple Ezekiel siaa kpɔ be tsi aɖe na nuwo gbɔ agbe le afi si wosi yi. Le go eve siawo me la, tɔsisia tso Yehowa ƒe aƒea alo gbedoxɔa me.\nZAKARIYA 14:8 Nyagblɔɖila Zakariya kpɔ be “tsi gbagbe” aɖe nɔ sisim tso Yerusalem dua me. Tsia ƒe afã si yi ɣedzeƒeƒu la, alo Ƒu Kukua me, eye eƒe afã si yi ɣetoɖoƒeƒu la, alo Mediterranea Ƒua me. Yerusalem ye nye “Fiagã la [Yehowa Mawu] ƒe du.” (Mat. 5:35) Esi Zakariya yɔ du ma ŋkɔ la, esia ɖoa ŋku edzi na mí be Yehowa ava ɖu anyigba bliboa dzi le etsɔme. Ɣeyiɣi didi aɖee nye esia míese egɔme be tsi si le nyagblɔɖi sia me fia be Yehowa ayra nuteƒewɔlawo ƒe ƒuƒoƒo eve le Paradiso me, ame siwo atso xaxa gã la kple ame siwo woava fɔ ɖe tsitre.\nNYAÐEÐEFIA 22:1, 2 Apostolo Yohanes kpɔ kpɔɖeŋutɔsisi aɖe si sɔ kple esi Ezekiel kpɔ. Gake menye gbedoxɔa mee esia si tso o, ke boŋ Yehowa ƒe fiazikpuia gbɔe wòsi tso. Eya ta abe ŋutega si Zakariya kpɔ ene la, ŋutega sia hã anya te gbe ɖe ale si Ƒe Akpe Ðeka Dziɖuɖu si tso Mawu gbɔ la ahe yayrawo vɛ na amewo la dzi.\nEdze ƒãa be vovototo vi aɖe koe le yayra si tɔsisi si Ezekiel kpɔ le ŋutega me la he vɛ kple esi Mawu ƒe dziɖuɖu ahe vɛ na amewo dome. Yayra siawo katã tso Yehowa gbɔ eye woɖe vi na ame siwo katã nye nuteƒewɔlawo.\nPSALMO 46:4 De dzesi ale si kpukpui ɖeka sia ku ɖe nyaa ƒe akpa evea siaa, siwo nye subɔsubɔ kple dziɖuɖu ŋu. Le afi sia la, míekpɔe be tɔsisi aɖe he dzidzɔ vɛ na “Mawu ƒe du la,” si le tsitre ɖi na Fiaɖuƒe kple dziɖuɖu, kpakple “Dziƒoʋĩtɔ la ƒe avɔgbadɔ gã kɔkɔe la,” si le tsitre ɖi na tadedeagu dzadzɛa.\nBiblia ƒe akpa siawo katã na míeka ɖe edzi be Yehowa ayra nuteƒewɔlawo le mɔ eve nu. Gbã la, eƒe dziɖuɖu aɖe vi na mí tegbee, evelia, ɖoɖo si wòwɔ ɖe tadedeagu dzadzɛa ŋu hã aɖe vi na mí. Eya ta mina míaɖoe kplikpaa be míayi edzi anɔ ‘agbetsi’ la biam Yehowa Mawu kple Via. Agbetsi sia nye ɖoɖo si wowɔ lɔlɔ̃tɔe hena agbe mavɔ!—Yer. 2:13; Yoh. 4:10.\nTrɔ yi ta 19, memama 4


Yesu Ƒe Kuɣi Gogo, Apostoloawo Gadi Nɔƒe Gã | Yesu Ƒe Agbemeŋutinya\nApostoloawo Gadi Nɔƒe Gã Ake\nYESU GAƑO NU TSO ALE SI WÒAVA KUI ŊU\nAPOSTOLOAWO ƑE NƆƑE GÃ DIDI KUXIA GBƆ KPƆKPƆ\nEsi Yesu kple eƒe nusrɔ̃lawo le anyiehemɔ si wozɔ to Perea ɖo ta Yerusalem la ƒe nuwuwu gogom la, wotso Yordan-tɔsisia le afi si te ɖe Yeriko ŋu. Ame bubuwo hã le mɔa zɔm kpli wo hena ƒe 33 K.Ŋ. ƒe Ŋutitotoŋkekenyuia ɖuɖu.\nYesu le ŋgɔ na nusrɔ̃lawo, eye eɖoe kplikpaa be yeaɖo Yerusalem kaba hena Ŋutitotoŋkekenyuia ɖuɖu. Gake eƒe nusrɔ̃lawo nɔ vɔvɔ̃m. Do ŋgɔ esi Lazaro ku eye Yesu le mɔ dze ge tso Perea ayi Yudea la, Toma gblɔ na etɔ nusrɔ̃lawo be: “Mina míawo hã míayi, ne míaku kplii.” (Yohanes 11:16, 47-53) Esia fia be afɔku ate ŋu ado tso Yerusalem yiyi me, eya ta eme kɔ be nusrɔ̃lawo nɔ vɔvɔ̃m.\nBe Yesu nadzra eƒe apostoloawo ɖo ɖe nu si ava dzɔ ŋu la, eɖe kpɔ wo hegblɔ na wo be: “Míeyina Yerusalem, eye woade Amegbetɔvi la asi na nunɔlawo ƒe tatɔwo kple agbalẽfialawo. Woatso kufia nɛ, eye woadee asi na dukɔwo me tɔwo woaɖu fewu le eŋu, woaƒoe kple atam, eye woahee ɖe ati ŋu; gake woafɔe ɖe tsitre le ŋkeke etɔ̃a gbe.”—Mateo 20:18, 19.\nEsiae nye zi etɔ̃lia Yesu gblɔ eƒe ku kple tsitretsitsi ŋu nya na eƒe nusrɔ̃lawo. (Mateo 16:21; 17:22, 23) Fifia ya egblɔe na wo be woahe ye ɖe ati ŋu. Wonɔ to ɖomee, gake womese nya si gblɔm wònɔ la gɔme o. Ðewohĩ wonɔ mɔ kpɔm be woagaɖo Israel fiaɖuƒea anyi ɖe anyigba dzi ake, eye wodi ŋutikɔkɔe kple bubu le anyigba dzi fiaɖuƒe me kple Kristo.\nApostolo Yakobo kple Yohanes dada, si anɔ eme be eyae nye Salome la hã nɔ mɔzɔlawo dome. Yesu tsɔ ŋkɔ si gɔmee nye “Dziɖegbeviwo” la na apostolo eve siawo va yi, eye ɖikeke mele eme o be esi woƒe mo mefa o tae. (Marko 3:17; Luka 9:54) Ɣeyiɣi aɖee nye esia ame eve siawo le didim be yewoanɔ ɖoƒe kɔkɔwo le Kristo ƒe Fiaɖuƒea me. Wo dada nya nu tso esia ŋu. Azɔ eva Yesu gbɔ ɖe wo nu eye wòdze klo nɛ hetsɔ eƒe biabia la ɖo eŋkume. Yesu biae be: “Nu ka dim nèle?” Eɖo eŋu be: “Na be vinyeŋutsu eve siawo dometɔ ɖeka nanɔ anyi ɖe wò ɖusime eye evelia ɖe wò miame le wò Fiaɖuƒe la me.”—Mateo 20:20, 21.\nLe nyateƒe me la, Yakobo kple Yohanes ye to wo dada dzi nɔ nu sia biam. Esi wònye be Yesu ƒo nu tso ŋukpe kple vlodoame si ava edzi la ŋu vɔ koe nye ema ta la, egblɔ na wo be: “Mienya nu si biam miele o. Ðe miate ŋu ano kplu si no ge malaa?” Woɖo eŋu be: “Míate ŋui.” (Mateo 20:22) Edze ƒãa be womese nu si gbɔna dzɔdzɔ ge ɖe wo dzi la gɔme ŋutɔŋutɔ haɖe o.\nKe hã Yesu gblɔ na wo be: “Miano nye kplu la baa, gake anyinɔnɔ ɖe nye ɖusime alo miame ya la, menye tɔnye be mana o, ke boŋ ame siwo Fofonye dzrae ɖo ɖi na la tɔe.”—Mateo 20:23.\nEsi apostolo ewo susɔeawo se nu si Yakobo kple Yohanes bia la, dzi ku wo. Ðe wòanye be Yakobo kple Yohanes ƒe gbe sẽ wu esime apostoloawo ʋli nya va yi ku ɖe ame si nye gãtɔ ŋua? (Luka 9:46-48) Aleke kee wòɖale o, nu si wole biabiam fifia la ɖee fia be Ame Wuieveawo mewɔ ɖe Yesu ƒe nuxlɔ̃ame ku ɖe ame ɖokui wɔwɔ suetɔ ŋu la dzi o. Nɔƒe gã didi ƒe dzodzroa gale wo me kokoko.\nYesu ɖe afɔ be yeatsɔ akpɔ nyaʋiʋli sia kple ale si wòna dɔme le wo vem ɖe wo nɔewo ŋu la gbɔ. Eyɔ Ame Wuieveawo va eɖokui gbɔ hexlɔ̃ nu wo lɔlɔ̃tɔe ale: “Mienyae be ame siwo wobuna dukɔwo dzi ɖulawo la ɖua aƒetɔ ɖe wo dzi, eye woƒe amegãwo kpɔa ŋusẽ ɖe wo dzi. Meganɔ alea le mia dome o; ke boŋ ame sia ame si di be yeanye gã le mia dome la nanye miaƒe subɔla, eye ame sia ame si di be yeanye gbãtɔ le mia dome la nanye mi katã miaƒe kluvi.”—Marko 10:42-44.\nYesu he woƒe susu yi kpɔɖeŋu si wòle be woasrɔ̃ la dzi—eyae nye eya ŋutɔ ƒe kpɔɖeŋu. Egblɔ na wo be: “Amegbetɔvi la meva be woasubɔ ye o, ke boŋ be yeasubɔ eye yeatsɔ yeƒe agbe ana wòanye tafe na ame geɖewo.” (Mateo 20:28) Anɔ abe ƒe etɔ̃e nye ema Yesu le ame bubuwo subɔm. Eye mese ɖe afi ma o, aku ɖe ameƒomea ta gɔ̃ hã! Ehiã be nɔnɔme ma ke si le Kristo si, si nye be yeasubɔ ame bubuwo, ke menye be woasubɔ ye o, be wòawɔ eɖokui suetɔ, ke menye be wòadi nɔƒe gã o la nasu wo si.\nNu kae Yesu wɔ tsɔ dzra eƒe nusrɔ̃lawo ɖo ɖe nu si ava dzɔ ŋu?\nNu kae apostolo eve va bia Yesu, eye aleke apostolo mamlɛawo wɔ nui?\nNu kae Yesu wɔ tso ɖoƒe kɔkɔ nɔnɔ ƒe didi si nɔ eƒe apostoloawo me ŋu?


Mèganye Xexea Ƒe Akpa Aɖeke O | Mawu Ƒe Lɔlɔ̃\nGBE BUBU Acholi Afrikaans Albanian Altai Amerika Tokunɔgbe Amharic Arabic Argentina Tokunɔgbe Armenian Armenian (West) Assamese Australia Tokunɔgbe Azerbaijani Azerbaijani (Cyrillic) Baoule Bashkir Bassa (Cameroon) Batak (Toba) Bengali Bicol Bislama Bissau Guinean Creole Boulou Brazil Tokunɔgbe Britain Tokunɔgbe Bulgarian Cakchiquel (Central) Cambodian Catalan Cebuano Chavacano Chichewa Chile Tokunɔgbe China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chuabo Chuvash Cibemba Cinyanja Colombia Tokunɔgbe Croatian Czech Dangme Danish Douala Drehu Dutch Ecuador Tokunɔgbe Efik Estonian Eŋlisi Eʋegbe Faroese Fijian Finland Tokunɔgbe Finnish Ga Garifuna Georgian German Greek Greenlandic Guarani Gujarati Guna Haitian Creole Hausa Hebrew Hiligaynon Hindi Hmong (Ɣi) Hungarian Iban Ibanag Icelandic Igbo Iloko Indonesian Italy Tokunɔgbe Japan Tokunɔgbe Japanese Jula Kabiye Kachin Kannada Karen (S'gaw) Kazakh Kekchi Kikuyu Kiluba Kimbundu Kinyarwanda Kirghiz Kiribati Kirundi Kisi Kisonge Kongo Korea Tokunɔgbe Korean Kosraean Krio Kurdish Kurmanji (Caucasus) Kurdish Kurmanji (Cyrillic) Kwangali Kwanyama Laotian Lhukonzo Lithuanian Lomwe Low German Luganda Luo Macedonian Macua Malagasy Malay Malayalam Mam Mambwe-Lungu Mapudungun Marathi Mauritian Creole Mazatec (Huautla) Mbunda Mexico Tokunɔgbe Mixe Mizo Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndau Ndebele Ndebele (Zimbabwe) Ndonga Ngabere Ngangela Niuean Norwegian Nyaneka Nyungwe Nzema Oromo Ossetian Otomi (Mezquital Valley) Palauan Pangasinan Papiamento (Curaçao) Persian Peru Tokunɔgbe Poland Tokunɔgbe Polish Ponapean Portuguese Portuguese (Portugal) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quiche Rarotongan Romanian Rotuman Runyankore Russia Tokunɔgbe Russian Rutoro Samoan Sango Sena Sepedi Serbian Serbian (Roman) Sesotho (Lesotho) Setswana Seychelles Creole Shona Sidama Sinhala Slovak Slovenian Solomon Islands Pidgin South Africa Tokunɔgbe Spain Tokunɔgbe Spanish Sranantongo Swahili Swati Swedish Tahitian Tajiki Tamil Tankarana Tarascan Tatar Tetun Dili Thai Tigrinya Tiv Tlapanec Tojolabal Totonac Tshwa Tsonga Turkish Turkmen Tuvaluan Twi Tzeltal Tzotzil Uighur (Cyrillic) Ukrainian Umbundu Urdu Urhobo Uzbek Venda Venezuela Tokunɔgbe Vezo Wallisian Wayuunaiki Welsh Wolaita Xhosa Yoruba Zande Zapotec (Isthmus) Zapotec (Lachiguiri) Zulu\nAle Si Míaɖee Afia Be Míenye Xexea Ƒe Akpa Aɖeke O\n“Mienye xexea ƒe akpa aɖeke o.”—YOHANES 15:19.\n1. Nu ka dzie Yesu te gbe ɖo le zã si do ŋgɔ na eƒe ku me?\nLE ZÃ si do ŋgɔ na Yesu ƒe ku me la, eɖe ale si wòtsi dzi ɖe eyomedzelawo ƒe dedienɔnɔ le eƒe dzodzo megbe ŋui la gblɔ. Edo gbe ɖa tso nya sia ŋu gɔ̃ hã hegblɔ na Fofoa be: “Nyemele biabiam be nàɖe wo ɖa le xexea me o, ke boŋ be nàkpɔ wo ta le vɔ̃ɖitɔ la ta. Womenye xexea ƒe akpa aɖeke o, abe ale si ko nyemenye xexea ƒe akpa aɖeke o ene.” (Yohanes 17:15, 16) Gbe sia si Yesu do ɖa tso dzi me la ɖe lɔlɔ̃ deto si le esi na eyomedzelawo la fia, eye wòganye gbe tete ɖe nya si wògblɔ na wo dometɔ aɖewo do ŋgɔ le zã ma ke me la ƒe vevienyenye dzi be: “Mienye xexea ƒe akpa aɖeke o.” (Yohanes 15:19) Eme kɔ ƒãa be ale si Yesu yomedzelawo manye xexea ƒe akpa aɖeke o nɔ vevie na Yesu ŋutɔ!\n2. Nu kae nye “xexea” si ŋu Yesu ƒo nu tsoe?\n2 Nu si Yesu yɔ be “xexea” ye nye ameƒomea me tɔ siwo te wo ɖokui ɖe aga tso Mawu gbɔ, siwo le Satana ƒe ŋusẽ te eye wozu kluvi na eƒe ɖokuitɔdidi kple dada gbɔgbɔ la. (Yohanes 14:30; Efesotɔwo 2:2; 1 Yohanes 5:19) Le nyateƒe me la, “xɔlɔ̃dzedze [xexe ma] nye futɔnyenye na Mawu.” (Yakobo 4:4) Ke aleke ame siwo katã di be yewoayi edzi anɔ Mawu ƒe lɔlɔ̃ la me la anɔ xexea me, evɔ womanye eƒe akpa aɖeke o? Míadzro mɔ atɔ̃ aɖewo siwo nu míate ŋu awɔ esia le la me: ale si míanɔ Mawu Fiaɖuƒe si ƒe fia Kristo nye ƒe akpa dzi nuteƒewɔwɔtɔe ahaƒo asa na nudede dunyahehe me, ale si míatsi tre ɖe xexea ƒe gbɔgbɔ ŋu, ale si míada asɔ le awudodo kple dzadzraɖo me, ale si míanɔ agbe tsɛ, kple ale si míakpla míaƒe gbɔgbɔmeʋawɔnu blibo lae.\nWƆ NUTEƑE EYE MÈGADE NU DUNYAHEHE ME O\n3. (a) Nu ka tae Yesu mede nu dunyahehe me esi wònɔ anyigba dzi o? (b) Gɔmesese ka nue Yesu yomedzela amesiaminawo nye dukɔteƒenɔlawo le? (Kpɔ etenuŋɔŋlɔa hã.)\n3 Yesu meƒo eɖokui ɖe eƒe ɣeyiɣia me dunyahehe me o, ke boŋ eƒe ŋku biã ɖe gbeƒãɖeɖe Mawu Fiaɖuƒea, si nye dziƒodziɖuɖu si ƒe fia wònya nyuie be yeava zu la ŋu vevie. (Daniel 7:13, 14; Luka 4:43; 17:20, 21) Eya ta Yesu te ŋu gblɔ le Roma Mɔmefia Pontio Pilato ŋkume be: “Nye Fiaɖuƒe menye xexe sia ƒe akpa aɖeke o.” (Yohanes 18:36) Le Kristo sɔsrɔ̃ me la, eyomedzela wɔnuteƒewo nɔa eya kple eƒe Fiaɖuƒea ƒe akpa dzi heɖea gbeƒã tso Fiaɖuƒe ma ŋu na xexea. (Mateo 24:14) Apostolo Paulo gblɔ be: “Míenye amedɔdɔwo le Kristo teƒe . . . Abe Kristo teƒenɔlawo ene la, míeɖea kuku be: ‘Mina woadzra mia kple Mawu dome ɖo.’” *—2 Korintotɔwo 5:20.\n4. Aleke Kristotɔ vavãwo katã ɖenɛ fiana be yewole Mawu Fiaɖuƒea ƒe akpa dzi? (Kpɔ aɖaka si nye “ Kristotɔ Gbãtɔwo Mede Nu Dunyahehe Me O.”)\n4 Dukɔteƒenɔlawo medea nu dukɔ si me wole dɔ wɔm le la ƒe dunyahenyawo me o. Ke boŋ wo dedukɔ si teƒe wole la ƒe dziɖuɖu ŋue woƒoa nu tsoe. Nenemae wòle le Kristo yomedzela amesiamina siwo ƒe “dumevinyenye le dziƒo” hã gome. (Filipitɔwo 3:20) To gbeƒãɖeɖe Fiaɖuƒea veviedodotɔe dzi la, wole kpekpem ɖe Kristo ƒe ‘alẽ bubu’ miliɔn geɖewo ŋu be ‘woadzra woa kple Mawu dome ɖo.’ (Yohanes 10:16; Mateo 25:31-40) Alẽ bubu siawo kpea asi ɖe Yesu nɔvi amesiaminaawo ŋu le dɔ sia wɔwɔ me. Esi hatsotso evea va zu alẽha ɖeka si le Mesia Fiaɖuƒea ƒe akpa dzi ta la, womedea nu dunyahehe me o.—Xlẽ Yesaya 2:2-4.\n5. Aleke Kristo hamea to vovo tso blema Israel dukɔa gbɔe, eye aleke vovototo sia dzena le Kristotɔwo ŋui?\n5 Menye nuteƒewɔwɔ na Kristo ta koe Kristotɔwo medea nu dunyahehe me o. To vovo na blema Israel si Mawu ŋutɔ tia teƒe aɖe koŋ na be woanɔ la, míawo ya míenye xexea me katã ƒe nɔviwo ƒe habɔbɔ me tɔwo. (Mateo 28:19; 1 Petro 2:9) Eya ta ne míeva ma ɖe dukɔ si me míele ƒe dunyaheha vovovowo ƒe akpa dzi la, míagate ŋu atsɔ dzinɔameƒo aɖe gbeƒã Fiaɖuƒegbedeasia o, eye míaƒe Kristotɔwo ƒe ɖekawɔwɔa hã me agblẽ. (1 Korintotɔwo 1:10) Azɔ hã, ema awɔe be ne aʋa dzɔ la, míava tsɔ lãnu ɖe míaƒe haxɔsetɔwo ŋu, evɔ wode se na mí be míalɔ̃ mía nɔewo. (Yohanes 13:34, 35; 1 Yohanes 3:10-12) Eya ta esɔ be Yesu gblɔ na eƒe nusrɔ̃lawo be woagakpɔ gome le aʋawɔwɔ me o. Egblɔ na wo be woalɔ̃ woƒe futɔwo gɔ̃ hã.—Mateo 5:44; 26:52; kpɔ aɖaka si nye “ Ðe Meƒoa Asa Na Nudede Dunyahehe Mea?\n6. Aleke wò adzɔgbeɖeɖe na Mawu akpɔ ŋusẽ ɖe nu siwo nàtsɔ ana Kaisaro dzii?\n6 Mawue mí Kristotɔ vavãwo míeɖe adzɔgbe na, ke menye na amegbetɔ, habɔbɔ, alo dukɔ aɖeke o. Wogblɔ le 1 Korintotɔwo 6:19, 20 be: “Mienye mia ɖokui tɔ hã o, elabena ho gã aɖee wotsɔ ƒle mi.” Eya ta togbɔ be Yesu yomedzelawo tsɔa bubu, toɖoɖo, kple adzɔ si “Kaisaro” dze na la nanae hã la, wotsɔa ‘nu siwo nye Mawu tɔ la naa Mawu.’ (Marko 12:17; Romatɔwo 13:1-7) Nu siawo dometɔ aɖewoe nye tadedeagu, lɔlɔ̃ si tso dzi blibo me, kple toɖoɖo nuteƒewɔwɔtɔe. Ne ehiã la, wolɔ̃na faa be yewoaku le Mawu ƒe lɔlɔ̃nu wɔwɔ ta.—Luka 4:8; 10:27; xlẽ Dɔwɔwɔwo 5:29; Romatɔwo 14:8.\nKRISTOTƆ GBÃTƆWO MEDE NU DUNYAHEHE ME O\nKpeɖodzi geɖe le ŋutinya me be Kristotɔ gbãtɔwo mede nu dunyahehe me o, eye womekpɔ gome le aʋawɔwɔ me hã o. Agbalẽ si nye Kristotɔnyenye Ƒe Gɔmedzedze (si le Eŋlisigbe me) gblɔ be: “Kristotɔ gbãtɔwo kpɔ egbɔ be yewoƒo asa na nuwɔna ɖe sia ɖe si afia nudede dunyahehe me.” Agbalẽ bubu si nye Wole Mɔ Dzi Ðo Ta Ŋkuʋuʋu Gbɔ (si le Eŋlisigbe me) hã gblɔ be: “Xexea me dziɖulawo mese Kristotɔ gbãtɔwo ƒe nuwɔna aɖewo gɔme o, eye womekpɔ ŋudzedze ɖe woƒe subɔsubɔa hã ŋu o. . . . Kristotɔwo gbe dɔ aɖewo siwo Roma dukɔmevi bubuwo wɔna la wɔwɔ. . . . Womelɔ̃ be yewoawɔ dɔ siwo de nu dunyahehe me o.”\nGermanytɔ mawunyaŋununyala Peter Meinhold gblɔ tso Kristotɔ gbãtɔwo kple aʋawɔwɔ ŋu be: “Kristotɔwo kpɔe be mesɔ kura be yewoawɔ asrafodɔ o.” Jonathan Dymond si ŋlɔa nu tso subɔsubɔhawo ŋu la gblɔ le eƒe nuŋlɔɖi si nye “Numekukuwɔwɔ Anya Ne Kristotɔwo Ƒe Gɔmeɖosewo Ðe Mɔ Ðe Aʋawɔwɔ Ŋu” me be, le Yesu ƒe ku megbe la, eyomedzelawo “gbe gomekpɔkpɔ le [aʋawɔwɔ] me, metsɔ le nu si ado tso eme na wo me o, eɖanye gbɔɖiame, gaxɔmenɔnɔ, alo ku o.” Dymond gblɔ kpee be: “Ðikeke aɖeke mele nya siawo ŋu o.” Agbalẽŋlɔla bubu hã gblɔ be esi “aʋatso Kristotɔnyenye va do mo ɖa” ko hafi nàse be Kristotɔ aɖe wɔ asrafodɔ.\nTSI TSITRE ÐE “XEXEA ƑE GBƆGBƆ” ŊU\n7, 8. Nu kae nye “xexea ƒe gbɔgbɔ,” eye aleke gbɔgbɔ ma le “dɔ wɔm” le tosẽlawo mee?\n7 Mɔ bubu si nu Kristotɔwo ɖenɛ fiana le be yewomenye xexe sia ƒe akpa aɖeke o ye nye be, wotsia tsitre ɖe eƒe gbɔgbɔ si kpɔa ŋusẽ vɔ̃ɖi ɖe ame dzi la ŋu. Paulo gblɔ be: “Menye xexea ƒe gbɔgbɔe míexɔ o, ke boŋ gbɔgbɔ si tso Mawu gbɔ lae míexɔ.” (1 Korintotɔwo 2:12) Egblɔ na Efesotɔwo be: “Miezɔna . . . tsã le xexe sia ƒe nuɖoanyi la nu, le yameŋusẽ ƒe fia, si nye gbɔgbɔ si le dɔ wɔm le vi sẽtowo me fifia la, ƒe lɔlɔ̃nu nu.”—Efesotɔwo 2:2, 3.\n8 Xexe sia ƒe ya, alo eƒe “gbɔgbɔ,” nye ŋusẽ makpɔmakpɔ si ƒonɛ ɖe ame nu be wòagbe toɖoɖo Mawu ahati “ŋutilã ƒe nudzodzro kple ŋkuwo ƒe nudzodzro” yome. (1 Yohanes 2:16; 1 Timoteo 6:9, 10) ‘Ŋusẽ’ si le xexea ƒe gbɔgbɔ si medzena gaglã o, si ƒoa nya ɖe ame nu, eye wòxɔ aƒe ɖe afi sia afi abe ya ene, la sie nye ale si wòblea ame nu be wòaɖi kɔ na ŋutilã madebliboa ƒe nudzodzrowo. Tsɔ kpe ɖe eŋu la, ele “dɔ wɔm” le tosẽlawo me le mɔ sia nu be, enana nɔnɔme siwo mewɔ ɖeka kple Mawu ƒe nudidiwo o la nyɔna ɖe wo me vivivi, abe ɖokuitɔdidi, ɖokuidodoɖedzi, ŋukeklẽ, kpakple ɖokuisinɔnɔ kple aglãdzedze ƒe gbɔgbɔ ene. * Ne míagblɔe kpuie la, xexea ƒe gbɔgbɔ ƒãa Abosam ƒe nɔnɔmewo ɖe amewo ƒe dzi me vivivi.—Yohanes 8:44; Dɔwɔwɔwo 13:10; 1 Yohanes 3:8, 10.\n9. Mɔ kawo nue xexea ƒe gbɔgbɔ ate ŋu age ɖe mewò le?\n9 Ðe xexea ƒe gbɔgbɔ ate ŋu akpɔ ŋusẽ ɖe wò susu kple dzi dzia? Ɛ̃, ate ŋui, gake ne mèle ŋudzɔ o, eye nèɖe mɔ le ɖokuiwò ŋu ko hafi. (Xlẽ Lododowo 4:23.) Eƒe ŋusẽkpɔɖeamedzia dzea egɔme le mɔ si medzena gaglã o nu; ɖewohĩ to hadede kple ame siwo adze ame nyuiwoe, gake le nyateƒe me la, womenye ame siwo lɔ̃ Yehowa o dzi. (Lododowo 13:20; 1 Korintotɔwo 15:33) Gbɔgbɔ manyomanyo sia ate ŋu age ɖe mewò hã ne èxlẽa agbalẽ siwo mesɔ o, ne èkea ŋku ɖe Internet dzi nyatakakadzraɖoƒe siwo amamaɖeɖenuwɔnawo alo xɔsegbelawo ƒe nufiafiawo nɔna dzi, alo ne èkpɔa gome le modzakaɖeɖe gbegblẽwo kple kamedefefe siwo me woʋlia ho le vevie me—ɛ̃, ate ŋu age ɖe mewò to ame sia ame alo nu sia nu si ɖea Satana kple eƒe nuɖoanyia ƒe nuŋububu fiana dzi.\n10. Aleke míawɔ atsi tsitre ɖe xexea ƒe gbɔgbɔ ŋu?\n10 Aleke míawɔ atsi tsitre ɖe xexea ƒe gbɔgbɔ gblẽnu sia si menya kpɔna dzea sii bɔbɔe o ŋu ale be míayi edzi anɔ Mawu ƒe lɔlɔ̃ la me? Eya koe nye be míawɔ ɖoɖo siwo katã Yehowa wɔ na mí be woakpe ɖe mía ŋu le esubɔsubɔ me la dzi nyuie ahanɔ gbe dom ɖa edziedzi be wòana gbɔgbɔ kɔkɔea mí. Yehowa tri akɔ wu Abosam kple xexe vɔ̃ɖi sia si le eƒe kpɔkplɔ te la sãsãsã. (1 Yohanes 4:4) Eya ta aleke gbegbe wòle vevie be míato gbedodoɖa dzi anɔ Yehowa ŋu kplikplikplii ye nye esi!\nÐE MEƑOA ASA NA NUDEDE DUNYAHEHE MEA?\nGɔmeɖose: “Nye Fiaɖuƒe menye xexe sia ƒe akpa aɖeke o.”—Yohanes 18:36.\nNya siwo nàte ŋu abia ɖokuiwò\nAleke maɖe nu si tae gbedodo na aflaga nye trɔ̃subɔsubɔ ɖo la mee? *—2 Mose 20:4, 5; 1 Yohanes 5:21.\nAleke made bubu deto ame siwo ƒe dzixɔse to vovo na tɔnye la ŋu ne mele nu si ta nyemekpɔa gome le dukɔa ƒe wɔna aɖewo me o la me ɖem na wo?—1 Petro 3:15.\nSusu kawo tae nyemenɔa dunyaheha aɖeke ƒe akpa dzi alo wɔa asrafodɔ ƒomevi aɖeke o?—Yohanes 13:34; 1 Yohanes 3:10-12.\nDA SƆ LE AWUDODO KPLE DZADZRAÐO ME\n11. Aleke xexea ƒe gbɔgbɔ dzena le ale si amewo doa awui me?\n11 Gbɔgbɔ si le ŋusẽ kpɔm ɖe ame dzi la dzena le ame ƒe awudodo, eƒe dzadzraɖo, kple ale si wòbua dzadzɛnyenyee me. Awudodo ɖe nɔnɔme nyui me yi to le dukɔ geɖe me ale gbegbe be television dɔwɔla aɖe gblɔ be eteƒe madidi o, asesẽ ŋutɔ hafi nàkpɔ vovototo si le gbolowo kple ame siwo menye gbolowo o dome. Nɔnɔme sia va le ŋusẽ kpɔm ɖe nyɔnuvi siwo meɖo woƒe ƒewuiwo me haɖe o gɔ̃ hã dzi. Abe ale si nyadzɔdzɔgbalẽ aɖe gblɔe ene la, “wodoa awu siwo nana ametia ƒe akpa geɖe nɔa dzedzem, siwo meɖea ŋuɖɔɖo aɖeke kura fiana o.” Nɔnɔme bubu hãe nye awudodo ɖewoɖewoe, si ɖea aglãdzedze ƒe gbɔgbɔ, ameŋumabumabu, kple bubumademade ame ɖokui ŋu fiana.\n12, 13. Gɔmeɖose kawoe wòle be wòakpɔ ŋusẽ ɖe míaƒe awudodo kple dzadzraɖo dzi?\n12 Esi míenye Yehowa subɔlawo ta la, esɔ be míadi be míadzra ɖo nyuie, si fia be míado awu siwo le dzadzɛ, siwo metɔa ŋku o, eye wosɔ ɖe ɣeyiɣi si me míedoe nu. Ele be míaƒe dzedzeme naɖe “ŋukpekpe” alo ‘ameŋububu,’ kple “ŋuɖɔɖo” afia, eye esia dze ame siwo katã “vɔ̃a Mawu”—ŋutsuwo kple nyɔnuwo siaa—ne wotsɔ “dɔ nyuiwo wɔwɔ” kpe ɖe eŋu. Susu si koŋ ta míewɔa esia ɖoe nye be míedi be “[míanɔ] Mawu ƒe lɔlɔ̃ la me ɖaa,” ke menye be míahe amewo ƒe susu ava mía ɖokui dzi o. (1 Timoteo 2:9, 10; Yuda 21) Ɛ̃, míedi be míaƒe atsyɔ̃ɖoɖo nanye “dzi me ƒe ame ɣaɣla . . . , si xɔ asi ŋutɔ le Mawu ŋkume.”—1 Petro 3:3, 4.\n13 Nenɔ susu me na wò hã be míaƒe awudodo kple dzadzraɖo ate ŋu akpɔ ŋusẽ ɖe ale si amewo abu tadedeagu vavãtɔae dzi. Ne wozã Helagbe me nya ‘ameŋububu’ le nuƒoƒo tso agbe nyui nɔnɔ ŋu me la, nu si wòfianae nye sisiɖa kple bubudede ame bubuwo ƒe seselelãme kple nukpɔsusu ŋu. Eya ta ele be míaƒe taɖodzinu nanye be míabu amewo ƒe dzitsinya ŋu le nu siwo míesusu be míekpɔ mɔ awɔ gɔ̃ hã me. Ƒo wo katã ta la, míedi be míawɔ nu wòanye bubu na Yehowa kple eƒe amewo eye míaɖee afia be míenye Mawu subɔla siwo wɔa “nuwo katã hena Mawu ƒe kafukafu.”—1 Korintotɔwo 4:9; 10:31; 2 Korintotɔwo 6:3, 4; 7:1.\nÐe nye dzedzeme dea bubu Yehowa ŋua?\n14. Nya kawoe wòle be míabia mía ɖokui ku ɖe míaƒe dzedzeme kple dzadzɛnyenye ŋu?\n14 Ehiã vevie be míalé ŋku ɖe míaƒe awudodo, dzadzraɖo, kple dzadzɛnyenye ŋu geɖe wu ne míeyina gbeadzi alo Kristotɔwo ƒe kpekpewo. Bia ɖokuiwò be: ‘Ðe nye dzedzeme kple ŋutilãmedzadzɛnyenye hea amewo ƒe susu madzemadzeea? Ðe wòɖea fu na ame bubuwoa? Ðe medina be mawɔ nu si dzrom le go siawo me tsɔ wu be mawɔ nu si ana madze na subɔsubɔmɔnukpɔkpɔwo xɔxɔ le hamea mea?’—Psalmo 68:6; Filipitɔwo 4:5; 1 Petro 5:6.\n15. Nu ka tae Mawu ƒe Nya la mede se gbogbo aɖewo na mí ku ɖe awudodo, dzadzraɖo, kple dzadzɛnyenye ŋu o?\n15 Biblia mede se gbogbo aɖewo na Kristotɔwo ku ɖe awudodo, dzadzraɖo, kple dzadzɛnyenye ŋu o. Yehowa medi kura be yeazi mía dzi ne míagawɔ míaƒe tiatiawɔblɔɖe kple nuŋububu ŋutetewo ŋu dɔ o. Ke boŋ edi be míazu ame siwo tsi le susu me, siwo anya ale si woatsɔ Biblia ƒe gɔmeɖosewo awɔ dɔe, kple ame siwo “na hehe woƒe nugɔmeseseŋutetewo to wo zazã me, be woate ŋu ade vovo nyui kple vɔ̃ dome.” (Hebritɔwo 5:14) Ƒo wo katã ta la, edi be lɔlɔ̃ na Mawu kple mía havi naʋã mí le nu sia nu wɔwɔ me. (Xlẽ Marko 12:30, 31.) Togbɔ be ele alea hã la, míate ŋu akpɔ awudodo kple dzadzraɖo ƒe atsyã nyui vovovo geɖewo. Eƒe kpeɖodzie nye awu ƒe atsyã nyui vovovo siwo Yehowa ƒe amewo dona ne wokpe dzidzɔtɔe, eɖanye dukɔ ka mee wole o.\nNƆ AGBE TSƐ\n16. Nu ka tae míate ŋu agblɔ be xexea ƒe gbɔgbɔ mewɔ ɖeka kple Yesu ƒe nufiafiawo o, eye nya kawoe wòle be míabia mía ɖokui?\n16 Xexea ƒe gbɔgbɔ blea ame miliɔn geɖewo nu wosusuna be ga kple nunɔamesiwoe ana yewoakpɔ dzidzɔ. Gake Yesu gblɔ be: “Ne nu gbogbo aɖewo le ame si hã la, nu siawo mana agbee o.” (Luka 12:15) Togbɔ be Yesu mede nuteameɖokuigbenɔnɔ ƒe dzi ƒo o hã la, efia nu be ame siwo kpɔa dzidzɔ vavãtɔe nye ame siwo “nyae be gbɔgbɔmenuwo hiã yewo” eye wonɔa agbe tsɛ ale be woate ŋu alé fɔ ɖe gbɔgbɔmenuwo ŋu. (Mateo 5:3; 6:22) Bia ɖokuiwò be: ‘Ðe mexɔ nu si Yesu fia la dzi se vavã loo alo ɖe mena “aʋatsokafofo” la le ŋusẽ kpɔm ɖe dzinyea? (Yohanes 8:44) Nu kae nye nuƒoƒo, taɖodzinuwo, didiwo, kple ale si menɔa agbee ɖena fiana le nya sia ŋu?’—Luka 6:45; 21:34-36; 2 Yohanes 6.\n17. Gblɔ viɖe siwo ame siwo nɔa agbe tsɛ kpɔna la dometɔ aɖewo.\n17 Yesu gblɔ be: “Nunya ƒe dɔwɔwɔwo tsoa afia dzɔdzɔe nɛ.” (Mateo 11:19) Wò ya bu viɖe siwo gbegbe ame siwo nɔa agbe tsɛ kpɔna la dometɔ aɖewo ŋu kpɔ. Wokpɔa dzidzeme vavãtɔ le Fiaɖuƒedɔa wɔwɔ me. (Mateo 11:29, 30) Wometsia dzimaɖi yakatsyɔ o, si wɔe be woƒe susu dzea akɔ anyi eye wokpɔa gbɔdzɔe. (Xlẽ 1 Timoteo 6:9, 10.) Esi agbemenuhiahiã vevi siwo sua wo si la dzea wo ŋu ta la, wote ŋu kpɔa vovo ɖe woƒe ƒomea kple wo nɔvi Kristotɔwo ŋu. Ete ŋu wɔnɛ hã be wodɔa alɔ̃ wòvivia wo nu. (Nyagblɔla 5:12) Wokpɔa dzidzɔ geɖe si dona tso nunana me le esi wonaa nu le mɔ vovovo siwo woate ŋui nu ta. (Dɔwɔwɔwo 20:35) ‘Mɔkpɔkpɔ sɔa gbɔ ɖe edzi’ na wo, eye wokpɔa ŋutifafa kple dzidzeme geɖe. (Romatɔwo 15:13; Mateo 6:31, 32) Yayra gã kawo gbegbee nye esi!\nDO “AƲAWƆNU BLIBO” LA\n18. Nya kawoe Biblia gblɔ tso míaƒe futɔ la, eƒe amedzidzedze mɔnuwo, kple aʋa si ƒomevi wɔm míele ŋu?\n18 Ame siwo nɔa Mawu ƒe lɔlɔ̃ la me la kpɔa gbɔgbɔmetakpɔkpɔ tso Satana, si di be yeagblẽ Kristotɔwo ƒe dzidzɔ me ahana agbe mavɔ nato wo ŋu la si me. (1 Petro 5:8) Paulo gblɔ be: “Míele kame tem, menye kple ʋu kpakple ŋutilã o, ke boŋ mía kple dziɖuɖuwo, ŋusẽwo, xexe doviviti sia me dziɖulawo kple gbɔgbɔmeŋusẽ vɔ̃ɖi siwo le dziƒonutowo me lae le kame tem.” (Efesotɔwo 6:12) Nyagbɔgblɔ si nye “míele kame tem” mefia be woanɔ adzɔge anɔ aʋa wɔm kple ame nɔewo—be ame aɖe nabe ɖe teƒe aɖe anɔ nu dam nɔvia—o, ke boŋ enye avuwɔwɔ ŋkume kple ŋkume. Tsɔ kpe ɖe eŋu la, nya siwo nye “dziɖuɖuwo,” “ŋusẽwo,” kple xexea me “dziɖulawo” ɖee fia be míaƒe futɔa wɔ ɖoɖo aɖewo koŋ ɖe mía dzi dzedze ŋu le gbɔgbɔmeʋa sia me.\n19. Ƒo nu tso Kristotɔwo ƒe gbɔgbɔmeʋawɔnu la ŋu.\n19 Togbɔ be míenye amegbetɔ siwo ŋu ŋusẽ boo aɖeke mele o hã la, míate ŋu aɖu dzi le aʋa sia me. Aleke wòanya awɔe? Eyae nye be míado “aʋawɔnu blibo si tso Mawu gbɔ la.” (Efesotɔwo 6:13) Efesotɔwo 6:14-18 ɖɔ aʋawɔnu sia ale: “Minɔ tsitre sesĩe, eye mitsɔ nyateƒe ƒe alidziblanu la bla miaƒe aliwo dzi, eye mido dzɔdzɔenyenye ƒe akɔtakpoxɔnu la, eye mitsɔ dzadzraɖo ɖe ŋutifafa nya nyuia gbɔgblɔ ŋu do ɖe miaƒe afɔwo. Gawu la, milé xɔse ƒe akpoxɔnu gã, si miatsɔ atsi vɔ̃ɖitɔ la ƒe aŋutrɔ bibiawo katã nu la ɖe asi. Miɖɔ xɔxɔ [alo mɔkpɔkpɔ] ƒe gakuku la, eye mitsɔ gbɔgbɔ la ƒe yi, si nye Mawu ƒe nya la, ɖe asi, eye minɔ gbedodoɖa ɖe sia ɖe ƒomevi kple kokoƒoƒo dzi ɣeawokatãɣi le gbɔgbɔ me.”\n20. Aleke aʋa si wɔm míele la to vovo na asrafo ŋutɔŋutɔwo tɔe?\n20 Esi wònye Mawue na gbɔgbɔmeʋawɔnu sia mí ta la, ne míekplae ɣeawokatãɣi ko la, akpɔ mía ta godoo. Menye ɣesiaɣie asrafowo nɔa aʋagbedzi o, gake mí Kristotɔwo ya míele agbe kple ku ƒe aʋa aɖe wɔm gbeawotsyogbe, si ayi edzi va se ɖe esime Mawu tsrɔ̃ Satana ƒe xexea hede gbɔgbɔmeŋusẽ vɔ̃ɖiwo katã aʋli me. (Nyaɖeɖefia 12:17; 20:1-3) Eya ta mègana ta le avuwɔwɔ kple wò gbɔdzɔgbɔdzɔwo alo dzodzro vɔ̃wo me o, elabena ele na mí katã be ‘míaƒo míaƒe ŋutilã vevie’ hafi ate ŋu ayi edzi awɔ nuteƒe na Yehowa. (1 Korintotɔwo 9:27) Le nyateƒe me la, ɣeyiɣi si me wòawɔ na mí abe míele kame aɖeke tem o ene boŋue wòle be míatsi dzi.\n21. Nu kawo wɔwɔ koe ate ŋu akpe ɖe mía ŋu míaɖu dzi le gbɔgbɔmeʋa si wɔm míele me?\n21 Gake míate ŋu aɖu aʋa sia dzi le mía ŋutɔwo ƒe ŋusẽ me o. Esia tae Paulo xlɔ̃ nu mí be míado gbe ɖa na Yehowa “ɣeawokatãɣi le gbɔgbɔ me” ɖo. Azɔ hã, ele be míaɖo to Yehowa to eƒe Nya la sɔsrɔ̃ kple hadede kple mía ‘hati asrafowo’ ɣesiaɣi me, elabena menye míawo ɖeɖee le aʋa sia wɔm o. (Filemon 2; Hebritɔwo 10:24, 25) Ame siwo wɔa nuteƒe le go siawo katã me la aɖu aʋa la dzi godoo, eye woanɔ klalo hã ɣesiaɣi na woƒe xɔse ta ʋiʋli.\nNƆ KLALO BE NÀƲLI WÒ XƆSE TA\n22, 23. (a) Nu ka tae wòle be míanɔ dzadzraɖoɖi na míaƒe xɔse ta ʋiʋli ɣeawokatãɣi, eye nya kawoe wòle be míabia mía ɖokui? (b) Nya ka mee míadzro le ta si kplɔe ɖo me?\n22 Yesu gblɔ be: “Esi mienye xexea ƒe akpa aɖeke o . . . tae xexea léa fu mi ɖo.” (Yohanes 15:19) Eya ta ele be mí Kristotɔwo míanɔ dzadzraɖoɖi ɣesiaɣi be míaʋli míaƒe xɔse ta, eye míawɔ esia le bubu kple tufafa me. (Xlẽ 1 Petro 3:15.) Bia ɖokuiwò be: ‘Ðe mese nu si tae Yehowa Ðasefowo mewɔa ɖeka kple amewo le nanewo wɔwɔ me o ɖo la gɔmea? Ne vovototo alea ƒe gbetɔame dze ŋgɔm ɖe, ɖe maɖee afia be meka ɖe edzi bliboe be nu si Biblia kple kluvi nuteƒewɔlaa gblɔ lae nye nyateƒea? (Mateo 24:45; Yohanes 17:17) Eye ɖe mele klalo be mawɔ nu si adze Yehowa ŋu eye wònye dzidzɔ nam hã be mato esia dzi ato vovo tso xexea gbɔa?’—Psalmo 34:2; Mateo 10:32, 33.\n23 Gake zi geɖe la, wodoa didi si le mía me be míaganye xexea ƒe akpa aɖeke o kpɔna le mɔ siwo medzena gaglã o nu. Le kpɔɖeŋu me, abe ale si míegblɔe va yi ene la, Abosam dzea agbagba be yeato xexea ƒe modzakaɖeɖewo dzi able Yehowa subɔlawo nu woawɔ ɖeka kple xexea. Aleke míawɔ atia modzakaɖeɖe siwo ana dzidzeme mí ahana míalé dzitsinya dzadzɛ me ɖe asi? Míadzro nya sia me le ta si kplɔe ɖo me.\n^ mm. 3 Tso ƒe 33 ƒe Pentekoste ŋkekea dzi la, Kristo zu Fia ɖe eyomedzela amesiaminawo ƒe hame si le anyigba dzi la dzi. (Kolosetɔwo 1:13) Le ƒe 1914 me la, Kristo xɔ dziɖuŋusẽ ɖe ‘xexea me fiaɖuƒe la’ dzi. Eya ta Kristotɔ amesiaminawo hã nye Mesia Fiaɖuƒea ƒe ame dɔdɔwo alo dukɔteƒenɔlawo fifia.—Nyaɖeɖefia 11:15.\n^ mm. 8 Kpɔ agbalẽ si nye Reasoning From the Scriptures, axa 389-393 (Comment raisonner à partir des Écritures, axa 140-143), si Yehowa Ðasefowo ta.\n^ mm. 65 Kpɔ Megbenya si nye “Gbedodo Na Aflaga, Akɔdada, Kple Kpekpeɖeŋunadɔ Siwo Menye Asrafodɔ O.\nMAWU FIAÐUƑEA LE DZI ÐUM!\nMawu Fiaɖuƒeae Míewɔa Nuteƒe Na, Míenɔa Dziɖuɖu Bubu Aɖeke Ƒe Akpa Dzi O\nYehowa na yometiti ƒe “tɔsisi” si wohe va Yehowa Ðasefowo dzi le woƒe akpaɖekedzimademade le dunyahehe me ta la mie.\nEle Be Míanɔ Kɔkɔe Le Míaƒe Agbenɔnɔ Katã Me\nƑomedodo kae le Yehowa ƒe mɔfiamewo dzi wɔwɔ, míaƒe nu nyuitɔ tsɔtsɔ na Yehowa, kple gbɔgbɔmenuɖuɖu sesẽ ɖuɖu dome?\nSe Yehowa Ƒe Gbe Le Afi Sia Afi Si Nèle\nNyati sia ana míakpɔ nu si ta wòle vevie be míaɖo to Yehowa ahanɔ gbe dom ɖa nɛ. Míakpɔ nu si míawɔ be Satana kple míaƒe dzodzro vɔ̃wo nagakpɔ ŋusẽ ɖe mía dzi be míagbe toɖoɖo Yehowa o.\nƉoe Ɖe Amewo Ɖoe Ɖe Amewo Ale Si Míaɖee Afia Be Míenye Xexea Ƒe Akpa Aɖeke O\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo “Minɔ Mawu Ƒe Lɔlɔ̃ La Me Ðaa”\nƉoe Ɖe Amewo Ɖoe Ɖe Amewo “Minɔ Mawu Ƒe Lɔlɔ̃ La Me Ðaa”\n“Wò Ðeka Hɔ̃ Koe Nye Nuteƒewɔla”\nNuxlɔ̃amekpɔɖeŋuwo Na Míaƒe Ŋkekea


Afrika du sia ƒe ŋkɔ gɔmeɖeɖee nye “Kpedu.” Enye du aɖe si wonya nyuie le Victoria Tsitsetse kple gbemelã hamehame siwo le eme ta. Ke hã, du sia mee blemaxɔ gãtɔwo le le Sahara ƒe anyiehe gome. Kponyigba gbadza si dzi kpe zɔzrɔ̃ewo le tso dua ƒe domedome. Ale si yame mexɔa dzo fũ le kponyigba la dzi o la na be eƒe anyigba wɔa nu eye wòde ama ŋutɔ. Du sia ŋkɔe nye Zimbabwe, afi si ame miliɔn 12 sɔŋ le.\nNU KA TAE woyɔnɛ be Kpedu ɖo? Le ƒe 1867 me la, adela kple anyigbayeyedila Adam Renders va ke ɖe kpexɔ gbagbã gbogbo aɖe siwo xɔ teƒe si ade agbleka (acre) 1,800 kple edzivɔ ŋu. Enɔa tsa ɖim le Afrika-tagbawo, afi si wotsɔa anyi, ati, kple be tua xɔwoe zi geɖe le. Eva ke ɖe dugã nyadri aɖe, si woyɔna fifia be Great Zimbabwe la, ƒe glikpowo ŋu.\nDudo sia le afi si woyɔna fifia be Masvingo la ƒe anyiehe tututu. Glikpo aɖewo kɔkɔ wu meta 9, eye wonye kpe zɔzrɔ̃e siwo woɖo ɖe wo nɔewo dzi ko eye wometsɔ anyi tre wo o. Xɔ ɖivɔvɔ̃ aɖe si ƒe tame le tsutsũe si kɔkɔ meta 11 eye eƒe agunu keke meta 6 la hã le dudoa me. Va se ɖe fifia la, womenya nu si tututu tae wotu xɔ sia ɖo o. Tso keke ƒe alafa enyilia M.Ŋ. me kee dua zu dudo, gake kpeɖodziwo ɖee fia be amewo nɔ afi ma ƒe alafa geɖe do ŋgɔ na esia.\nLe ƒe 1980 me la, du sia si woyɔna tsã be Rhodesia xɔ ɖokuisinɔnɔ tso Britain si, eye wotrɔ ŋkɔ nɛ be Zimbabwe. Gbe evee wodona le dua me—Shona, si nye gbe si ame akpa gãtɔ dona kple Ndebele. Dua me tɔwo nye amedzrowɔlawo, abe ale si Yehowa Ðasefowo de dzesii zi geɖe le woƒe gbeƒãɖeɖedɔ si wowɔna tso aƒe me yi aƒe me mee ene. Ɣeaɖewoɣi la, ne ame aɖe nya do agoo ko la, woxɔnɛ be, “ame nege ɖe eme” eye woyia edzi be “Taflatse nɔ anyi,” hafi va nyana ame si amedzroa nye gɔ̃ hã. Zimbabwetɔ akpa gãtɔ dea bubu Biblia ŋu ŋutɔ, eye wotea tɔ ɖe edzi zi geɖe be yewo viwo nanɔ anyi aɖo to ne wole Ŋɔŋlɔawo me numedzodzrowo wɔm.\nAkɔfagbedeasi Tuameɖo Aɖe Gbɔgblɔ\nLe nyadzɔdzɔwo me la, “AIDS” dɔvɔ̃ kple “kuɖiɖi” woe nye nu siwo ŋu woƒoa nu tso edziedzi ne wole nu ƒom tso Zimbabwe ŋu. AIDS dɔvɔ̃a ƒe kaka gblẽ nu le ame siwo le Afrika Sahara Dzogbe ƒe anyiehe la kple woƒe gaŋutiɖoɖowo ŋu vevie. Le afi siawo la, AIDS dɔléleae nye nu si koŋ ta woxɔa amewo ɖe kɔdzi zi geɖe ɖo. Dɔléle sia gblẽ ƒome geɖe dome.\nBe Yehowa Ðasefowo nakpe ɖe amewo ŋu le Zimbabwe la, wole gbeƒã ɖem vevie be agbenɔnɔ ɖe Mawu ƒe dzidzenu siwo le Biblia me nue nye agbenɔnɔmɔ nyuitɔ. Le kpɔɖeŋu me, Mawu ƒe Nya la fia nu be srɔ̃tɔwo koe kpɔ mɔ akpɔ gome le Mawu ƒe nunana si nye gbɔdɔdɔ la me, be Mawu meda asi ɖe ŋutsu kple ŋutsu kpakple nyɔnu kple nyɔnu ƒe dɔdɔ dzi o, eye be Yehowa ƒe sea meɖe mɔ ɖe ʋudodo alo atike muamewo zazã ɖe vivisese ta ko ŋu o. (Dɔwɔwɔwo 15:28, 29; Romatɔwo 1:24-27; Korintotɔwo I, 7:2-5; Korintotɔwo II, 7:1) Ðasefoawo ɖea gbeƒã gbedeasi aɖe si naa mɔkpɔkpɔ ame, eye wotea gbe ɖe edzi be eteƒe madidi o Mawufiaɖuƒea aɖe dɔlélewo katã ɖa.—Yesaya 33:24.\nKuɖiɖi gblẽ nu le Zimbabwe dua ŋu le ƒe ewo kple edzivɔ siwo va yi me. Gbemelã geɖewo ku le dɔwuame kple tsikɔwuame ta. Nyi akpe alafa geɖewo ku. Dzo bi avetsu agbleka gbogbo aɖewo. Nunyuimakpɔɖui na ame tsitsi kple ɖevi geɖewo ku. Zambezi Tɔsisi gã la gɔ̃ hã me tsiwo mie si wɔe be elektriŋusẽtsoƒe si woɖina ɖe tsi me la megava le dɔ wɔm nyuie o.\nYehowa Ðasefowo ɖo kpekpeɖeŋunakɔmiti enyi le dua ƒe akpa vovovowo be woakpɔ kuxi sia gbɔ. Dzikpɔla mɔzɔlawo yina ɖasrãa hamewo kpɔna be woate ŋu anya nu siwo tututu hiã wo. Woɖoa nyatakaka siawo ɖe kpekpeɖeŋunakɔmiti si kpɔa afi ma ƒe nyawo gbɔ la. Dzikpɔla mɔzɔla aɖe gblɔ be: “Le ƒe atɔ̃ siwo va yi me la, míema bli tɔn akpe ɖeka kple edzivɔ, tɔmelã ƒuƒu tɔn ewo, eye míema ayi hã agbɔsɔsɔ ma ke. Mía nɔviwo hã trɔ asi le mufushwa [amagbe ƒuƒu] tɔn eve sɔŋ ŋu. Míema awu gbogbo aɖewo siwo amewo na, eye míena gakpekpeɖeŋuwo hã.” Dzikpɔla mɔzɔla bubu gblɔ be: “Ne mebu fu siwo míekpe hafi xɔ mɔɖegbalẽ siwo Zimbabwe kple South Africa tɔwo bia tso mía si hafi míatsɔ nuawo ava dua mee, kple ale si mɔ̃memi si hiã hena nu siawo siwo hiã vevie la lɔlɔ ayi na nɔviawo kpɔkpɔ sesẽe ŋu la, mate ŋu aƒo nya ta be míaƒe dzidzedzekpɔkpɔa nye Yesu ƒe kakaɖedzinya si wògblɔ be mía Fofo si le dziƒo la nya be nu siawo katã hiã mí la ƒe kpeɖodzi.”—Mateo 6:32.\nAleke dzikpɔla mɔzɔlawo ŋutɔ kpea akɔ kple nɔnɔmeawoe ne wole dɔ wɔm le teƒe siwo kuɖiɖi gblẽ nu le? Wo dometɔ aɖewo tsɔa nu siwo woa kple ƒome siwo gbɔ woadze la aɖu la ɖe asi. Wo dometɔ ɖeka ka nya ta be nɔvinyɔnu Kristotɔ aɖewo menya nenye be yewoayi gbeƒãɖeƒe loo, alo be yewoaɖaɖo fli alala dziɖuɖua ƒe kpekpeɖeŋunu siwo wole mɔ kpɔm na vevie la o. Woɖoe be yewoaɖo ŋu ɖe Yehowa ŋu ahakpɔ gome le gbeƒãɖeɖedɔa me, eye yewoakpɔ ale si nuawo ava yie ɖa. Dziɖuɖua ƒe kpekpeɖeŋunu aɖeke meva gbe ma gbe o.\nWowɔ ɖoɖo ɖe Kristotɔwo ƒe kpekpe aɖe ŋu le ŋkeke si kplɔe ɖo dzi, eye egale na nɔvinyɔnuawo be woawɔ nyametsotso ake. Ðe woayi kpekpea loo, alo ayi aɖalala kpekpeɖeŋunuawoa? Esi wotsɔ nu vevitɔwo ɖo nɔƒe gbãtɔ ta la, woyi kpekpea le Fiaɖuƒe Akpata me. (Mateo 6:33) Esi wonɔ ha dzim hena kpakpã la, wose ʋu aɖe gbɔna. Wo nɔvi Kristotɔ siwo le kpekpeɖeŋunakɔmitia me tsɔ kpekpeɖeŋunuwo va wo gbɔ ke! Ðasefo nuteƒewɔla siwo de kpekpea gbe ma gbe la kpɔ dzidzɔ eteƒe mekɔ o, eye woda akpe vevie.\nLɔlɔ̃ La Tua Ame Ðo\nDɔmenyowɔwɔ na ame siwo menye Kristo hamea me tɔwo o la ʋu ɖaseɖiɖi ƒe mɔnukpɔkpɔ nyuiwo ɖi na nɔviawo. Le Masvingo la, dzikpɔla mɔzɔla aɖe kple Ðasefo siwo le nutoa me dometɔ aɖewo nɔ gbeƒãɖeɖedɔa wɔm. Ekpɔ nyɔnuvi aɖe mlɔ anyi ɖe mɔ to. Ðasefoawo de dzesii be enɔ dɔ lém vevie, elabena mete ŋu nɔ nu ƒom nyuie o eye eƒe gbe me hã nɔ ƒoƒom. Nyɔnuvi sia ŋkɔe nye Hamunyari, eye le Shonagbe me la ŋkɔ sia fia “Ðe Ŋu Mekpe Mi Oa?” Nɔviawo se be eƒe subɔsubɔha me tɔ siwo yina subɔsubɔwɔna aɖewo wɔ ge le towo dzi lae gblẽe ɖe afi ma. Ðasefoawo na kpekpeɖeŋu nyɔnuvia lɔlɔ̃tɔe, eye wokplɔe yi kɔƒe aɖe si te ɖe afi ma ŋu me.\nKɔƒe ma me tɔ aɖewo dzesi Hamunyari, eya ta woɖo du ɖe eƒe ƒometɔwo be woava kplɔe. Kɔƒea me tɔwo gblɔ le Ðasefoawo ŋu be: “Subɔsubɔha vavãtɔe nye esia. Lɔlɔ̃ siae wòle be Kristotɔwo naɖe afia.” (Yohanes 13:35) Hafi nɔviawo nadzo le Hamunyari gbɔ la wonɛ trakt si ƒe tanyae nye Àdi be Yeanya Nu Geɖe tso Biblia Ŋua? *\nKwasiɖa si kplɔe ɖo la, dzikpɔla mɔzɔlaa yi ɖasubɔ hame siwo le nuto si me Hamunyari le la me. Edi be yeakpɔ be nyɔnuvia va ɖo aƒe me dedie hã. Ƒome bliboa kpɔ dzidzɔ ŋutɔ esi wokpɔ eya kple nɔvi siwo le nutoa me. Edzilawo gblɔ be: “Miaƒe subɔsubɔhae nye vavãtɔa. Miexɔ mía vi si wogblẽ ɖe mɔ to be wòaku la ɖe agbe.” Wobia woƒe sɔlemetɔwo be: “Ŋu mekpe mi be miegblẽe ɖi be wòaku oa?” Ðasefoawo dze Biblia me dzeɖoɖo gɔme kple Hamunyari ƒe ƒometɔwo eye wona wo Biblia-srɔ̃gbalẽwo, eye wobia tso nɔviawo si be woatrɔ ava srɔ̃ Biblia kple yewo. Ƒometɔ aɖewo siwo tsia tre ɖe Ðasefowo ŋu tsã la trɔ woƒe nukpɔsusu. Wo dometɔ ɖekae nye Hamunyari ƒe nyo, ame si nye sɔlemeha aɖe si le nutoa me la kplɔla. Elɔ̃ be woasrɔ̃ Biblia kpli ye.\nBlemahakpanyaŋlɔla aɖe si gbɔgbɔ ʋã ŋlɔ bena: “Mawu, . . . tsikɔ le nye luʋɔ wum ɖe ŋuwò, . . . le kuɖiɖinyigba, si dzi ƒu kplakplakpla, eye tsi aɖeke meli o la dzi.” (Psalmo 63:2) Aleke nya sia nye nyateƒe le Zimbabwetɔ geɖewo gomee nye esi! Togbɔ be wote ŋu le te nɔm ɖe kuɖiɖia nu hã la, tsikɔ le wo wum ɖe Mawu kple eƒe dɔmenyonyo ŋu. Nu siwo do tso Yehowa Ðasefowo ƒe subɔsubɔdɔa me la ɖo kpe esia dzi. Esime Zimbabwe xɔ ɖokuisinɔnɔ le ƒe 1980 me la, hame 476 ye nɔ anyi, eye Ðasefo siwo ade 10,000 ye nɔ wo me. Fifia ƒe 27 aɖewoe nye esia la, Ðasefo veviedonulawo ƒe xexlẽme dzi ɖe edzi teƒe etɔ̃, eye hamewo hã ƒe xexlẽme dzi ɖe edzi teƒe eve.\nHame siawo dometɔ ʋɛ aɖewo ko sie tadeaguƒewo nɔ. Le January 2001 me la, hame siwo wu 800 siwo nɔ Zimbabwe la dometɔ 98 ko sie tadeaguƒe—Fiaɖuƒe Akpata—afi siwo wokpena le la nɔ. Hame siawo dometɔ geɖe wɔa woƒe kpekpewo le atiwo gɔme, alo le anyixɔ siwo wotsɔ atiwo tu, zrɔ̃ gliawo ŋu kple anyi, hetsɔ be gbã woe la me.\nTo dɔmenyonunanawo kple lɔlɔ̃nu faa dɔ siwo woƒe xexea me katã ƒe Kristotɔwo ƒe nɔviwo ƒe habɔbɔa wɔ dzi la, Ðasefo siwo le Zimbabwe ƒo wo ɖokui ɖe ɖoɖo aɖe si na be Fiaɖuƒe Akpata kpokploe siwo ŋu bubu le va su hame geɖe si la me. Ðasefo geɖe siwo bi ɖe xɔtutu me wɔ ɖoɖo ʋu tso duta va Zimbabwe va le kpekpem ɖe lɔlɔ̃nu faa dɔwɔla siwo le afi ma la ŋu. Ðasefo aɖe si nye dua me tɔ ŋlɔ bena: “Míeda akpe na nɔviŋutsu kple nɔvinyɔnu siwo tso dukɔ vovovowo me va Zimbabwe va kpe ɖe mía ŋu míetu Fiaɖuƒe Akpata siwo nya kpɔ ŋutɔ la vevie. Eye míeda akpa na mi nɔvi siwo katã dzɔa nu dea Fiaɖuƒe Akpata Tuga me si wɔe be wote ŋu le dɔ sia wɔm.”\nLe dua ƒe ɣedzeƒe gome la, nɔviawo wɔa kpekpewo le adidoti gã aɖe te ƒe 50 sɔŋ enye esia. Esi wogblɔ na Kristotɔ hamemetsitsiwo be wole tadeaguƒe ŋutɔŋutɔ tu ge na wo la, aɖatsi ge le mo na wo dometɔ ɖeka ya teti. Hamemetsitsi aɖe si xɔ ƒe 91 si le hame aɖe si te ɖe wo ŋu me la gblɔ be: “Ɣeyiɣi didi aɖee nye esia si menɔa ɣli dom na Yehowa be wòawɔ nu sia tɔgbi!”\nAme geɖewo ƒo nu tso ale si wotua xɔ nyui siawo alɔtsɔtsɔe la ŋu. Eteƒekpɔla aɖe gblɔ be: “Miawo la mietua xɔa le ŋkeke me, gake ewɔ abe Mawu hã yia etutu dzi le zã me ene!” Dɔwɔlawo ƒe ɖekawɔwɔ kple dzidzɔkpɔkpɔ hã ɖe dzesi. Va se ɖe fifia la, wowu Fiaɖuƒe Akpata yeye siwo wu 350 nu le dukɔa me godoo. Esia wɔe be hame 534 tea ŋu wɔa kpekpe le Fiaɖuƒe Akpata siwo wotsɔ kpewo tu me.\nWogale tadeaguƒe vevi siawo tutu dzi le Zimbabwe. Ŋugbledede tso dɔ siwo míete ŋu wɔ ŋu ʋãa mí be míetsɔa kafukafua naa Yehowa, ame si gbɔ yayra siawo tso. Nyateƒee, “ne Yehowa metu xɔ o la, dzodzroe etulawo le agbagba dzem le eŋu.”—Psalmo 127:1.\n[Anyigbatata siwo le axa 9]\nXɔ tame tsutsũe la\nConcession-hamea ƒe Fiaɖuƒe Akpata yeyea\nLyndale-hamea me tɔwo do ɖe woƒe Fiaɖuƒe Akpata yeyea ŋgɔ\nDudoa si me atrakpuiwo le: ©Chris van der Merwe/AAI Fotostock/age fotostock; xɔ ɖivɔvɔ̃ : ©Ingrid van den Berg/AAI Fotostock/age fotostock


GBE BUBU Albanian Arabic Bengali Bicol Bislama Bulgarian Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Cibemba Croatian Czech Danish Dutch Efik Estonian Eŋlisi Eʋegbe Finnish Franse Ga Georgian German Gujarati Hiligaynon Hindi Hungarian Igbo Indonesian Italian Japanese Kannada Korean Latvian Lithuanian Macedonian Malagasy Malayalam Marathi Myanmar Norwegian Pangasinan Papiamento (Aruba) Papiamento (Curaçao) Polish Portuguese Punjabi Rarotongan Romanian Samoan Sepedi Setswana Shona Silozi Sinhala Slovak Slovenian Spanish Sranantongo Swahili Swedish Tagalog Telugu Thai Tshiluba Tsonga Turkish Twi Ukrainian Urdu Vietnamese\nƑ UƑOƑO aɖe si me dzo le evɔ womeƒoa nu o la kpe ta ɖe Yehowa Ðasefowo ƒe nutome gã takpekpe aɖe me le ƒe 1997 ƒe dzomeŋɔli. Esiae nye zi gbãtɔ si wowɔ takpekpe sia ƒomevi le Korea na tokunɔwo kple amesiwo mesea nu nyuie o. Vavalawo ƒe agbɔsɔsɔ gbogbotɔ kekeakee nye 1,174. Wowɔ wɔna bliboa—si me nuƒowo, gbebiamewo, kple drama nɔ—ɖe Koreatɔwo ƒe Tokunɔgbe me heɖee fia abe sinima ene le kpe gã aɖe si woate ŋu anɔ Takpexɔa ƒe afisiafi akpɔ la dzi. Esiae nye ƒe geɖe ƒe dɔ si lɔlɔ̃nu faa dɔwɔlawo wɔ moveviɖoɖotɔe la me tsonu.\nƔeyiɣi aɖe ava le anyigba dzi paradiso aɖe me si me “tokunɔwo ƒe to aʋu.” (Yesaya 35:5) Be woanɔ agbe le Paradiso ma me la, ele be amesiame, tsɔ kpe ɖe tokunɔwo siaa ŋu, nage ɖe gbɔgbɔmeparadiso, si nye gbɔgbɔmenɔnɔme kpɔdzidzedze si me Mawu ƒe ame yayrawo le, la me gbã. Ele be woava zu Yehowa ƒe Ðasefo ɖeadzɔgbe, xɔnyɔnyrɔ siwo wòfiaa nui.—Mixa 4:1-4.\nEdze Egɔme Sue\nTogbɔ be wowɔ gbeƒãɖeɖe aɖe sinu le tokunɔwo dome le ƒe 1960-awo me hã la, vaseɖe ƒe 1970-awo me hafi wo dometɔ ʋɛ aɖewo te Yehowa Ðasefowo ƒe kpekpewo dede le Seoul, si nye Korea ƒe fiadu me. Nɔviŋutsu Kristotɔ aɖe si te ŋu ŋlɔa nu kabakaba la ŋlɔa nuƒoawo me nya veviwo kple Biblia kpukpuiwo ɖe nuŋlɔkpe dzi na wo.\nLe ƒe 1971 me, le Taejon dugã me la, Ðasefo aɖe te Fiaɖuƒegbedasia fiafia via ŋutsu si nye tokunɔ kple exɔlɔ̃ siwo hã nye tokunɔwo. Ƒuƒoƒo sia mee veviedonula geɖe tso va zu sɔtiwo le hame geɖe siwo le tokunɔgbedolawo ƒe anyigbamama me la me.—Zaxarya 4:10.\nSɔhɛwo Tsɔ Wo Ðokui Ke\nNe tokunɔwo axɔ Yehowa kple Yesu ŋuti sidzedze ahazɔ agbemɔa dzi la, ekema ahiã lɔlɔ̃nu faa dɔwɔla bubuwo ƒe asikpekpeɖeŋu. (Yohanes 17:3) Le esia ta, Yehowa Ðasefo ʋɛ aɖewo srɔ̃ tokunɔgbe eye woɖo eteƒe na wo kple nuteƒekpɔkpɔ nyui geɖewo.\nPark In-sun, si xɔ ƒe 15, ɖoe eƒe taɖodzinui be yeasrɔ̃ tokunɔgbe. Be wòate ŋu awɔ esia la, eyi ɖasrɔ̃ dɔ le dɔwɔƒe aɖe si me tokunɔ 20 nɔ dɔ wɔm le. Ewɔ dɔ aduadu kpli wo ɣleti enyi sɔŋ ale be wòate ŋu asrɔ̃ gbea kpakple alesi tokunɔwo bua nuwo ŋui. Le ƒe si kplɔe ɖo me la, eva zu gbesiagbe mɔɖela, alo ɣeyiɣiawo katã ƒe Fiaɖuƒegbeƒãɖela, eye wòwɔ dɔ le tokunɔawo ƒe ƒuƒoƒo aɖe me tɔ siwo tsɔ ɖe le Biblia ƒe nyateƒea me la dome. Ƒuƒoƒoa tsi kabakaba ŋutɔ, eye eteƒe medidi o wo dometɔ siwo wu 35 vaa Kwasiɖagbe ƒe kpekpewo.—Psalmo 110:3.\nEsia megbee wova wɔ ɖoɖo be woawɔ Kristotɔwo ƒe kpekpewo ɖe tokunɔwo ƒe gbe ɖeɖe ko me le Seoul zi gbãtɔ. Nɔviŋutsu Park In-sun zu mɔɖela vevi le ƒuƒoƒo sia si nɔ ta kekem la me. Fifia la, eva bi ɖe tokunɔgbea dodo me. Le ɣleti aɖewo me la, ewɔa Biblia-nusɔsrɔ̃ kple tokunɔ 28. Amesiawo dometɔ geɖe wɔ ŋgɔyiyi va zu Yehowa Ðasefowo.\nLe lɔlɔ̃nu faa dɔ sia si wowɔ moveviɖoɖotɔe ta la, woɖo tokunɔgbe hame gbãtɔ ɖe Seoul le October 1976 me, eye gbeƒãɖela 40 kple gbesiagbe mɔɖela 2 ye nɔ eme. Esia de dzo dɔa me le dugã bubuwo me le Korea. Nyanyuia ƒe dɔ nɔ tokunɔ bubu geɖe wum eye wonɔ lalam be woava yewo gbɔ.\nDɔwɔwɔ le Tokunɔwo Dome\nÀbia be aleke wowɔna kena ɖe tokunɔawo ŋu hã. Amewo ɖeɖefia dzie woto ke ɖe wo dometɔ geɖe ŋu. Gakpe ɖe eŋu la, wote ɖe mɔlidzraƒe siwo le afima la ŋu bia tokunɔwo ta, eye woamawo tsɔ tokunɔwo ƒe ŋkɔwo kple adrɛswo na. Dziɖuɖudɔwɔƒe aɖewo na kpekpeɖeŋu le nyatakaka siawo nana me. Anyigbamama siwo me tokunɔwo le la kpekpeɖo tsitotsito kpɔ dzidzedze ale gbegbe be le ɣeyiɣi aɖe megbe la, woɖo tokunɔgbe hame ene. Wode dzi ƒo na sɔhɛ Kristotɔ geɖe be woasrɔ̃ tokunɔgbe.\nYehowa Ðasefowo ƒe alɔdzedɔwɔƒea ɖo mɔɖela vevi siwo srɔ̃ tokunɔwo ƒe gbe la ɖa be woaɖawɔ dɔ kple hameawo. Woɖo Subɔsubɔdɔ ƒe Hehenasuku nuwulawo ɖe hame siawo me nyitsɔ laa eye wodo ŋusẽ wo le gbɔgbɔ me.\nKuxiwo li siwo dzi wòle be woaɖu. Subɔsubɔ le nuto sia me bia be woadze agbagba ase tokunɔwo ƒe nukpɔsusuwo gɔme. Wobua tame hewɔa nu tẽ. Esia wɔa mo yaa na amewo eye wòte ŋu hea masɔmasɔwo vɛ ɣeaɖewoɣi. Gakpe ɖe eŋu la, ne Ðasefowo le aƒeme Biblia nusɔsrɔ̃ wɔm kple tokunɔwo la, ehiã be woakpe ɖe wo ŋu be woabi ɖe gbea me ahade dzi ƒo na wo be woadzi woƒe nuxexlẽ kple nusɔsrɔ̃ ɖe edzi.\nLe tokunɔwo ƒe gbesiagbe nuwɔnawo me la, wodoa go kuxiwo siwo menɔa nyanya na ame bubuwo o. Kadodo kple amesiwo le dziɖuɖudɔwɔƒewo kple dɔdaƒewo, kpakple asitsatsa zua kuxi gã na wo zi geɖe. Esi Ðasefo siwo tso hame siwo te ɖe afima ŋu me na kpekpeɖeŋu tokunɔ siwo le Kristo-hamea me lɔlɔ̃tɔe ta la, wokpɔe be yewole nɔviwo ƒe habɔbɔ vavãtɔ me.—Yohanes 13:34, 35.\nVomeɖaseɖiɖiwo Ðe Vi\nEva dzɔ le Pusan, si nye Korea ƒe anyiehe melidzeƒedugã, me be Ðasefo aɖe do go tokunɔ eve siwo ŋlɔ ɖe agbalẽ kakɛ aɖe dzi be: “Paradiso doa dzidzɔ na mí. Míedi be míanya ŋɔŋlɔ siwo ƒo nu tso agbe mavɔ ŋu.” Nɔviŋutsua xɔ woƒe adrɛs hewɔ ɖoɖo be yeava srã wo akpɔ. Esi wòyi la, ekpɔ tokunɔ gbogbo aɖewo siwo nɔ lalam le xɔ aɖe me be yewoase Fiaɖuƒegbedasia. Nudzɔdzɔ sia ʋãe be wòasrɔ̃ tokunɔwo ƒe gbe. Eteƒe medidi o woɖo tokunɔgbe hame ɖe Pusan.\nNɔvi aɖe si tso hame ma me kpɔ tokunɔ eve aɖewo nɔ dze ɖom eye wòte ɖe wo ŋu. Esi wòde dzesii be ɖeko wokpã tso sɔleme enye ma la, ekpe wo be woava Fiaɖuƒe Akpata me le ŋdɔ ga eve me gbemagbe ke. Wova, eye wote Biblia sɔsrɔ̃ kpli wo. Le esia megbe kpuie la, wo ame 2 la kplɔ wo xɔlɔ̃ tokunɔ 20 ɖe asi yi nutome gã takpekpea. Amesiawo dometɔ geɖe ɖe adzɔgbe na Yehowa. Eve zu hamemegã eye ɖeka zu subɔsubɔdɔwɔla le tokunɔgbe hamewo me.\nWoɖo Eƒe Kutrikuku Teƒe Nɛ\nEsi wònye be tokunɔ aɖewo gbɔ didi ŋutɔ tso tokunɔgbe hamewo gbɔ ta la, ebia agbagbadzedze kple kutrikuku geɖe be woate ŋu ana gbɔgbɔmenunyiame si le Biblia me la wo edziedzi. Le kpɔɖeŋu me, ŋutsu aɖe si xɔ ƒe 31 la nye lãɖela le ƒukpo aɖe dzi. Etsɛa, si Yehowa Ðasefowo ɖi ɖase na lae gblɔ Biblia ƒe gbedasia nɛ. Le esi lãɖela tokunɔ sia di be yeatsi gbɔgbɔmedɔ si nɔ ewum nu ta la, eku tɔdziʋu kilometa 16 yi Tongyoung City, si le Korea ƒe anyiehe ƒuta. Eƒe tameɖoɖo enye be yeado go mɔɖela vevi aɖe si le Masan City tokunɔgbe hamea me. Mɔɖela vevi sia zɔa mɔ kilometa 65 Dzoɖa ɖesiaɖe be yeaɖasrɔ̃ Biblia ko kple lãɖela tokunɔ la.\nBe Biblia-nusrɔ̃vi tokunɔ sia nate ŋu ade Kwasiɖagbe kpekpewo le Masan City la, ele be wòazɔ tɔdzimɔ kilometa 16 eye emegbe wòaɖo bɔs azɔ mɔ kilometa 65 bubu kpee. Eƒe kutrikukua ɖe vi. Le ɣleti ʋɛ aɖewo megbe la, ebi ɖe tokunɔgbea dodo me, esrɔ̃ Koreatɔwo ƒe ŋɔŋlɔdzesiwo, eye—vevietɔ wu la—wòsrɔ̃ nu tso alesi wòawɔ atu ƒomedodo ɖo kple Yehowa. Esi wòkpɔ vevienyenye si le kpekpewo dede kple ɖaseɖiɖi edziedzi ŋu dze sii ta la, eʋu yi tokunɔgbe hamea ƒe anyigbamama me. Ðe ema wɔwɔ nɔ bɔbɔea? Ao. Ebia be wòaɖe asi le eƒe lãɖeɖedɔ si hea ga dɔlar 3,800 vɛ nɛ ɣleti sia ɣleti la ŋu, gake woɖo eƒe kutrikukua teƒe nɛ. Le ŋgɔyiyi wɔwɔ le nyateƒea me megbe la, exɔ nyɔnyrɔ eye woa kple eƒe ƒomea le Yehowa subɔm dzidzɔtɔe fifia.\nGbegɔmeɖeɖe na Tokunɔwo\nZi geɖe la, nue wotsɔna gblɔa Fiaɖuƒenyanyuiae. Gake be woate ŋu agblɔ Mawu ƒe Nya ƒe gbedasia wòade edeƒe la, ele vevie be woatsɔ Biblia ƒe nufiafia ana le mɔ si anɔ anyi eteƒe nadidi nu. Le esia ta, le ƒe alafa gbãtɔ me la, ame tsitsi bibiwoe ŋlɔa agbalẽwo kple lɛtawo. (Dɔwɔwɔwo 15:22-31; Efesotɔwo 3:4; Kolosetɔwo 1:2; 4:16) Le míaƒe ɣeyiɣia me la, wonaa gbɔgbɔmenuɖuɖu gbogbo aɖewo to Kristotɔwo ƒe agbalẽ vovovowo dzi. Woɖe esiawo gɔme ɖe gbegbɔgblɔ alafa gbogbo aɖewo, siwo me tokunɔgbe vovovowo hã le, me. Be woawɔ esia le Koreatɔwo ƒe Tokunɔgbe me la, alɔdzedɔwɔƒea ɖo tokunɔgbegɔmeɖeƒe. Video dɔwɔƒea wɔa video siwo le tokunɔgbe me. Esia nana nyanyuigbeƒãɖela kple ɖetsɔlemetɔ siwo nye tokunɔwo le hame siwo le Korea bliboa me kpɔa gbɔgbɔmenunyiamewo.\nTogbɔ be ame geɖe va bi ɖe tokunɔgbea me hena kpekpeɖeŋu le videowo wɔwɔ me hã la, zi geɖe la, amesiwo nyea gbea gɔmeɖela nyuiwoe nye tokunɔwo ƒe viwo. Wosrɔ̃ tokunɔgbea tso vidzĩ me ke. Menye ɖeko amesiawo wɔa dzesiawo wòsɔna pɛpɛpɛ ko o, ke boŋ wonaa gbedasia me kɔna wu to woƒe ŋutinuwo zazã kple alesi woɖoa mo ɖe eŋui me, si wɔnɛ be wòɖoa amewo ƒe susu kple dzi gbɔ.\nAbe alesi míegblɔe ene la, wowɔa nutome gã kple nutome sue takpekpewo edziedzi azɔ le Korea. Ebia ga kple agbagbadzedze geɖe be woate ŋu awɔ esia. Ke hã, vavalawo daa akpe ɖe ɖoɖo sia ta. Ne wowu kpekpe siawo nu la, dzodzo sesẽna na ame geɖe eye wodina be yewoayi edzi ade ha kple yewo nɔewo ahadzro gbɔgbɔmenuɖuɖu nyui si yewoxɔ la me. Eme kɔ ƒã be kuxiwo le dɔwɔwɔ kple ƒuƒoƒo tɔxɛ sia me ya, gake gbɔgbɔmeyayra siwo le eme la nana asixɔxɔ nɔa eŋu.\nTokunɔgbe me video siwo wowɔ le Korea: “What Does God Require of Us?,” “Appreciating Our Spiritual Heritage,” “Warning Examples for Our Day,” kple “Respect Jehovah’s Authority”\nTso ete le miame va yi ɖusime: Wole tokunɔgbe me video wɔm le Korea ƒe alɔdzedɔwɔƒea; teokrasinyagbewo ƒe dzesiwo toto vɛ; tokunɔgbe gɔmeɖelawo ƒe ƒuƒoƒo; gadada na dzesiawo wɔla ne wole videoa wɔm\nƉoe Ɖe Amewo Ɖoe Ɖe Amewo Dɔwɔwɔ Kple Gbegbɔgblɔ Tɔxɛ aɖe ƒe Ƒuƒoƒo le Korea\nw03 6/15 axa 8-11


Mateo 7 | Biblia Le Internet Dzi | Xexe Yeye Gɔmeɖeɖe (1984)\n7 “Midzudzɔ ʋɔnudɔdrɔ̃, ne woagadrɔ̃ ʋɔnu mi o; 2 elabena ʋɔnu si drɔ̃m miele la kee woatsɔ adrɔ̃ ʋɔnu mi; eye dzidzenu si mietsɔ le nu dzidzem la kee woatsɔ adzidzee na mi. 3 Ekema nu ka tae nèkpɔa ati fefee si le nɔviwò ƒe ŋku dzi, gake mèbua atikpo si le wò ŋutɔ wò ŋku dzi ya ŋu o? 4 Alo aleke wɔ nàgblɔ na nɔviwò be, ‘Na maɖe ati fefee la ɖa le ŋku dzi na wò,’ evɔ kpɔ ɖa, atikpo le wò ŋutɔ wò ŋku dzi? 5 Alakpanuwɔla! Ðe atikpo la ɖa le wò ŋutɔ wò ŋku dzi gbã, ekema àte ŋu akpɔ nu nyuie aɖe ati fefee si le nɔviwò ƒe ŋku dzi la. 6 “Migatsɔ nu si le kɔkɔe la ana avuwo, alo atsɔ miaƒe dzonu xɔasiwo aƒu gbe ɖe hawo ŋkume o, bene woagatu afɔ wo dzi, eye emegbe woatrɔ avuvu mi o. 7 “Minɔ ebiabia dzi, eye woana mi; minɔ edidi dzi, eye miakpɔe; minɔ ʋɔƒoƒo dzi, eye woaʋui na mi. 8 Elabena ame sia ame, si le nu biam la, exɔnɛ; eye ame sia ame si le nu dim la, ekpɔnɛ; eye ame sia ame si le ʋɔ ƒom la, woaʋui nɛ. 9 Le nyateƒe me la, ame kae le mia dome, si via le abolo biamee . . . matsɔ kpe ade esi o ɖe, menye nenemae oa? 10 Alo ɖewohĩ abia tɔmelã . . . matsɔ da ade esi o ɖe, alo awɔea? 11 Eya ta ne mi ame vɔ̃ɖiwo kura gɔ̃ hã, mienya ale si miana nunana nyuiwo mia viwo la, ɖe mia Fofo si le dziƒo la mana nu nyuiwo ame siwo bianɛ la geɖe wu oa? 12 “Eya ta nu sia nu si miedina be amewo nawɔ na mi la, ele be miawo hã miawɔ nenema ke na wo; le nyateƒe me la, nu siae Se la kple Nyagblɔɖilawo ƒe nyawo fia. 13 “Miyi ɖe eme to agbo bii la nu; elabena mɔ si kplɔa ame yia tsɔtsrɔ̃ me la keke hele gbadzaa, eye ame geɖewoe nye ame siwo le edzi yina ɖe eme; 14 gake agbo la le biie, eye mɔ si kplɔa ame yia agbe me la xaxa, eye ame ʋɛ aɖewo koe nye ame siwo kpɔnɛ. 15 “Mikpɔ nyuie le aʋatsonyagblɔɖila siwo vaa mia gbɔ le alẽgbalẽ me, evɔ le ememe la, wonye amegãxi nyanyrawo la ŋuti. 16 Woƒe kutsetsewoe miatsɔ adze si woe. Womegbea waintsetsewo le aŋɔkawo dzi, alo gbowo le srẽwo dzi gbeɖe o, alo menye nenemae oa? 17 Nenema kee ati nyui sia ati nyui tsea ku nyui, gake ati vóvo ɖe sia ɖe tsea ku si menyo na naneke o; 18 ati nyui mate ŋu atse ku si menyo na naneke o, eye ati vóvo hã mate ŋu atse ku nyui o. 19 Ati sia ati si metsea ku nyui o la, wolãnɛ, eye wotsɔnɛ ƒua gbe ɖe dzo me. 20 Eya ta ame mawo ƒe tsetsewo ye miatsɔ adze si wo vavã. 21 “Menye ame sia ame si le gbɔgblɔm nam be, ‘Aƒetɔ, Aƒetɔ,’ ye ayi ɖe dziƒofiaɖuƒe la me o, ke ame si le Fofonye si le dziƒowo ƒe lɔlɔ̃nu wɔm lae ayi ɖe eme. 22 Ame geɖewo agblɔ nam le ŋkeke ma dzi be, ‘Aƒetɔ, Aƒetɔ, ɖe míegblɔ nya ɖi le wò ŋkɔ me, eye míenya gbɔgbɔ vɔ̃wo do goe le wò ŋkɔ me, eye míewɔ ŋusẽdɔ geɖewo le wò ŋkɔ me oa?’ 23 Gake maʋu eme na wo be: Nyemenya mi kpɔ o! Mite ɖa le gbɔnye, mi sedzimawɔlawo. 24 “Eya ta ame sia ame si sea nye nya siawo, eye wòwɔa wo dzi la, woatsɔe asɔ kple ŋutsu dzeaɖaŋu, si tu eƒe xɔ ɖe agakpe dzi. 25 Eye tsi gã aɖe dza, eye tɔwo ɖɔ, eye ya ƒo va lɔ xɔ ma, gake memu o, elabena woɖo egɔme anyi ɖe agakpe dzi. 26 Eye ame sia ame si sea nye nya siawo, eye mewɔa wo dzi o la, woatsɔe asɔ kple ŋutsu tsibome, si tu eƒe xɔ ɖe ke dzi. 27 Eye tsi gã aɖe dza, eye tɔwo ɖɔ, eye ya ƒo va lɔ xɔ ma, eye wòmu hegbã gudugudu.” 28 Ke esi Yesu wu nya siawo nu la, dɔ si wòwɔ ɖe amehaawo dzie nye be, wolulu le ale si wòfia nui ta, 29 elabena enɔ nu fiam wo abe ame si si ŋusẽ le ene, ke menye abe woƒe agbalẽfialawo ene o.


2 Korintotɔwo 11 | Biblia Le Internet Dzi | Xexe Yeye Gɔmeɖeɖe (1984)\n11 Madi be miado dzi ase nye nya siwo adze abe susu mele wo me o ene la gɔme nam. Le nyateƒe me la, miele dzia dom hã xoxo! 2 Elabena metsɔ mawumeŋuʋaʋã aɖe le ŋu ʋãm ɖe mia nu, elabena nye ŋutɔe do mia ɖeɖe ŋugbe na ŋutsu ɖeka, si nye Kristo la, bene matsɔ mi anae abe ɖetugbui dzadzɛ, si menya ŋutsu o ene. 3 Gake mele vɔvɔ̃m be le mɔ aɖe nu la, ale si da la tsɔ eƒe ayedzedze ble Xawa la, ɖewohĩ woagblẽ miaƒe susu tso anukwareɖiɖi kple agbe dzadzɛ nɔnɔ siwo Kristo la dze na la me. 4 Elabena ne ame aɖe va ɖe gbeƒã Yesu bubu aɖe, si to vovo na esi míeɖe gbeƒãe, alo miexɔ gbɔgbɔ bubu aɖe, si to vovo na esi miexɔ, alo nya nyui bubu aɖe, si to vovo na esi miexɔ la, miexɔa edzi sena bɔbɔe. 5 Elabena nyemesusu be miaƒe apostolo deŋgɔ mawo nyo wum le nu ɖeka teti hã me o. 6 Gake ne nyemebi le nuƒoƒo me o kura gɔ̃ hã la, nyemele nenema le sidzedze ya me o; ke boŋ míeɖee fia mi le mɔ sia mɔ nu le nuwo katã me. 7 Alo nu vɔ̃e wònye mewɔ be mebɔbɔ ɖokuinye, bene woado mi ɖe dzi, le esi megblɔ Mawu ŋuti nya nyui la na mi dzidzɔtɔe fetu maxɔmaxɔea? 8 Meha hame bubuwo esi melɔ̃ xɔ woƒe nunanawo, bene masubɔ mi; 9 evɔ esi menɔ mia gbɔ, eye nu hiãm la, nyemezu agba na mia dometɔ ɖeka pɛ hã o, elabena nɔvi siwo tso Makedonia va la na nu siwo hiãm la wòsɔ gbɔ. Ɛ̃, le mɔ sia mɔ nu la, meɖoe be nyemazu agba na mi o, eye meɖoe be mayi edzi nenema. 10 Zi ale si Kristo ƒe nyateƒea le menye la, nyemadzudzɔ adegbe sia ƒoƒo le Axaya nutoawo me o. 11 Le susu ka ta? Esi nyemelɔ̃ mi o taea? Mawu nya be melɔ̃ mi. 12 Ke nu si wɔm mele la, mayi edzi awɔe, bene mana mɔnukpɔkpɔ nu natsi na ame siwo le mɔnu dim, be amewo nakpɔ yewo be yewosɔ kpli mí le dɔ si ta wole adegbe ƒom ɖo la me. 13 Elabena ame siawo nye aʋatso apostolowo, dɔwɔla ameblelawo, eye wotrɔa wo ɖokuiwo wɔa Kristo ƒe apostolowo. 14 Eye esia mewɔ nuku o, elabena Satana ŋutɔ yia edzi trɔa eɖokui wɔa kekeli ƒe dɔla. 15 Eya ta menye nu gã aɖekee wònye, ne eƒe subɔlawo hã yia edzi trɔa wo ɖokuiwo dzɔdzɔenyenye ƒe subɔlawo o. Gake woƒe nuwuwu anɔ ɖe woƒe dɔwɔwɔwo nu. 16 Megale egblɔm ake be: Ame aɖeke negabu be susu mele nye nyawo me o. Ne miebui nenema ŋutɔŋutɔ hã la, mixɔm, ne megadze abe ame si ƒe nyawo me susu mele o ene hã, bene nye hã maƒo adegbe vi aɖe. 17 Nya si gblɔm mele la, nyemele egblɔm le kpɔɖeŋu si Aƒetɔ la ɖo la nu o, ke boŋ abe ame si si susu mele o ene, le kakaɖedzi sia si dzena le adegbeƒolawo ŋu me. 18 Esi ame geɖewo le adegbe ƒom le ŋutilã nu ta la, nye hã maƒo adegbe. 19 Elabena esi mia ŋutɔwo mienye nugɔmeselawo ta la, miedoa dzi xɔa ame masenugɔmewo dzidzɔtɔe. 20 Ɛ̃, ne ame aɖe wɔ mi kluvii, ne ame aɖe ble mi ɖu, ne ame aɖe xɔ nu si le mia si akpasesẽe, ne ame aɖe do eɖokui ɖe dzi ɖe mia ŋu, ne ame aɖe ƒo mo na mi la, miedoa dzi tsɔnɛ. 21 Enye ŋukpe na mí be magblɔ nya sia, abe ɖe ŋusẽ megale mía ŋu o ene. Gake ne ame bubu aɖe wɔa nu dzinɔameƒotɔe le nane me la—mele nu ƒom abe ame si si susu mele o ene—nye hã mele nu wɔm dzinɔameƒotɔe nenema ke. 22 Hebritɔwoe wonyea? Wo dometɔ ɖekae nye hã menye. Israel viwoe wonyea? Wo dometɔ ɖekae nye hã menye. Abraham ƒe dzidzimee wonyea? Nye hã menyee. 23 Kristo ƒe subɔlawoe wonyea? Mele eŋu ɖom abe aɖaʋatɔ ene be, menyee wu wo: le agbagbadzedze geɖe wu me, le gaxɔmenɔnɔ geɖe wu me, le ƒoƒo geɖe akpa me, le kudonuɖoɖo zi geɖe me. 24 Mexɔ ƒoƒo blaene, ɖeka koe do le eme, zi atɔ̃ sɔŋ, le Yudatɔwo si me, 25 zi etɔ̃ woƒom kple ati, zi ɖeka woƒu kpem, menɔ tɔdziʋu me wògbã zi etɔ̃, menɔ ƒutsotsoewo nu zã blibo ɖeka kple ŋkeke blibo ɖeka; 26 mezɔ mɔ enuenu; meɖo afɔku me le tɔsisiwo dzi, meɖo afɔku me le adzodalawo dome, meɖo afɔku me le nye ŋutɔ nye dukɔmeviwo dome, meɖo afɔku me le dukɔwo dome, meɖo afɔku me le du me, meɖo afɔku me le gbedadaƒo, meɖo afɔku me le atsiaƒu dzi, meɖo afɔku me le aʋatsonɔviwo dome; 27 le agbagbadzedze kple kutrikuku me; le zãdomadɔlɔ̃e zi geɖe me, le dɔwuame kple tsikɔwuame me, le numaɖumaɖu zi geɖe me, le vuvɔ kple amamanɔnɔ me. 28 Hekpe ɖe nu siawo, siwo tso gota ŋu la, nane tena ɖe dzinye tso ŋkeke yi ŋkeke, dzimaɖitsitsi ɖe hameawo katã ŋu. 29 Ame kae gbɔdzɔ, eye nyemegbɔdzɔ o? Ame kae wozu nukikli na, eye meku dzi nam o? 30 Ne adegbeƒoƒo aɖe anɔ anyi la, ekema maƒo adegbe le nu siwo ku ɖe nye gbɔdzɔgbɔdzɔ ŋu la ŋuti. 31 Aƒetɔ Yesu ƒe Mawu, si nye Fofoa, Ame si wòle be woakafu yi mavɔmavɔ me la, nyae be nyemele aʋatso kam o. 32 Le Damasko la, nutomefia si le fia Areta te la nɔ Damaskotɔwo ƒe dua ŋu dzɔm, be yealém, 33 gake wotsɔm de kusi me heɖiɖim to fesre aɖe si le glia me la nu ɖe anyigba, eye mesi dzo le eƒe asi me.


Yesaya 49 | Biblia Le Internet Dzi | Xexe Yeye Gɔmeɖeɖe\nYehowa subɔla ƒe dɔdeasi (1-12)\nDukɔwo ƒe kekeli (6)\nAkɔfafa na Israel (13-26)\n49 Mi ƒukpowo, miɖo tom,Eye mi dukɔ siwo le didiƒe ʋĩi, milé to ɖe ŋunye.+ Yehowa yɔm hafi wodzim.*+ Eyɔ nye ŋkɔ tso esime menɔ danye ƒe dɔ me ke. 2 Ewɔ nye nu abe yi ɖaɖɛ ene;Eɣlam ɖe eƒe asi ƒe vɔvɔli te.+ Etsɔm wɔ aŋutrɔ ɖaɖɛ;Eɣlam ɖe eƒe daku me. 3 Egblɔ nam be: “Oo Israel, nye subɔla nènye,+Wò ame si dzi mato aɖe nye atsyɔ̃ afia.”+ 4 Ke megblɔ be: “Meku kutri dzodzro. Megblẽ nye ŋusẽ ɖe yame dzodzro. Ke hã vavãe, Yehowa si mee nye nyawo le,*Eye nye fetu le nye Mawu gbɔ.”+ 5 Azɔ Yehowa, Ame si mèm tso dɔ me menye eƒe subɔla laGblɔ nam be makplɔ Yakob agbɔe na ye,Ne Israel naƒo ƒu ɖe ye gbɔ.+ Bubu anɔ ŋunye le Yehowa ŋkume,Eye nye Mawu azu nye ŋusẽ. 6 Eye wògblɔ be: “Menye nu tsɛ wònye be nànye nye subɔla,Afɔ Yakob ƒe toawo ɖe tsitrenu,Eye nàkplɔ Israel ƒe ame siwo ta wokpɔ la agbɔe o. Metsɔ wò na be nànye dukɔwo ƒe kekeli hã,+Ale be nye xɔname nade anyigba ƒe mlɔenu ke.”+ 7 Ale Yehowa, Ame si gbugbɔ Israel ƒle, eƒe Kɔkɔetɔ+ la, gblɔ na ame si* wodo vloe,+ ame si dukɔ la nyɔŋui, ame si nye dziɖulawo ƒe subɔvie nye esi: “Fiawo akpɔe, eye woatso ɖe tsitrenu,Amegãwo abɔbɔLe Yehowa, Ame si nye nuteƒewɔla,+Israel Ƒe Kɔkɔetɔ si tia wò la ta.”+ 8 Ale Yehowa gblɔe nye esi: “Metɔ na wò le amenuveɣi,+Eye mekpe ɖe ŋuwò le xɔxɔgbe;+Mekpɔ tawò, ne matsɔ wò ana nànye nubabla na dukɔ la,+Ne nàgaɖo anyigba la te,Ne nàna domenyinu siwo zu gbegbe la nagasu wo si,+ 9 Ne nàgblɔ na gamenɔlawo be, ‘Mido go!’+ Eye na ame siwo le viviti me be,+ ‘Miva gota!’ Woaɖu gbe le mɔ to,Eye woƒe gbeɖuƒe anɔ toƒewo* katã. 10 Dɔ kple tsikɔ mawu wo o,+Eye dzoxɔxɔ alo ɣe maɖu wo o.+ Elabena ame si kpɔ nublanui na wo la akplɔ wo,+Eye wòakplɔ wo ato tsidzɔƒewo.+ 11 Mana nye towo katã nazu mɔ,Eye nye mɔ gãwo akɔ dzi.+ 12 Kpɔ ɖa, ame siawo atso didiƒe ava,+Eye ɖewo atso dziehe kple ɣetoɖoƒe ava,Eye bubuwo hã atso Sinim-nyigba dzi.”+ 13 Mi dziƒowo, migli kple dzidzɔ, anyigba, tso aseye.+ Towo netso aseye ahagli kple dzidzɔ.+ Elabena Yehowa fa akɔ na eƒe dukɔ la,+Eye wòkpɔ nublanui na eƒe ame siwo le fu kpem.+ 14 Ke Zion le gbɔgblɔm be: “Yehowa gblẽm ɖi,+ eye Yehowa ŋlɔm be.”+ 15 Ðe nyɔnu aŋlɔ eƒe vidzĩ be,Alo wòagbe nublanuikpɔkpɔ na eƒe dɔmevia? Ne nyɔnu siawo aŋlɔ be hã la, nye ya nyemaŋlɔ wò be gbeɖe o.+ 16 Kpɔ ɖa! Meŋlɔ wò ɖe nye asi me. Wò gliwo le ŋkunyeme ɖaa. 17 Viwòwo ɖe abla va. Ame siwo gbã wò hegblẽ dowòme la adzo le gbɔwò. 18 Fɔ mo dzi nàtsa ŋku godoo eye nàkpɔ nu. Wo katã wole ƒu ƒom ɖekae.+ Wogbɔna gbɔwò. Yehowa be: “Zi ale si mele agbe la,Àdo wo katã abe atsyɔ̃ɖonu ene,Eye àdo wo abe ale si ŋugbetɔ doa nui ene. 19 Togbɔ be nɔwòƒewo zu aƒedo kple gbegbe, eye wò anyigba gblẽ hã la,+Azɔ la, anɔ sue akpa na ame siwo le afi ma,+Eye miwòlawo+ anɔ adzɔge ʋĩi.+ 20 Vi siwo wodzi le viwòwo ƒe ku megbe la agblɔ nàse be:‘Teƒe sia xaxa nam akpa. Di teƒe nam manɔ.’+ 21 Eye àgblɔ le wò dzi me be:‘Esi wònye nyɔnu si ƒe viwo ku menye, eye metsi ko,Woɖe aboyom, eye mezu gamenɔla ɖe,Ke ame kae dzi vi siawo nam? Ame kae nyi ame siawo?+ Kpɔ ɖa! Nye ɖeka ko wogblẽ ɖi,+Ke afi kae ame siawo tso?’”+ 22 Ale Aƒetɔ Dziɖulagã Yehowa gblɔe nye esi: “Kpɔ ɖa! Mado nye asi ɖe dzi na dukɔwo,Eye mado nye dzesiti ɖe dzi na dukɔwo.+ Woakɔ viwòŋutsuwo ɖe abɔ dome* avɛ,Eye woakɔ viwònyɔnuwo ɖe abɔta avɛ.+ 23 Fiawo anye viwòwo dzi kpɔlawo,+Eye woƒe fianyɔnuwo ana no wo na wò. Woabɔbɔ atsyɔ mo anyi ɖe ŋkuwòme,+Eye woaɖuɖɔ ke le wò afɔ ŋu,+Ne nàdze sii be, nyee nye Yehowa,Eye be nyemana ŋu nakpe ame siwo le mɔ kpɔm nam la o.”+ 24 Ðe woate ŋu axɔ ame siwo wolé la le kalẽtɔ sia,Alo ɖe woate ŋu axɔ na ame siwo ŋutasẽla ɖe aboyoe laa? 25 Gake ale Yehowa gblɔe nye esi: “Woakplɔ ame siwo kalẽtɔ ɖe aboyoe la adzoe,+Eye woaxɔ na ame siwo ŋutasẽla lé la.+ Mawɔ avu kple ame si le avu wɔm kpli wò,+Eye maxɔ na viwòwo. 26 Mana ame siwo sẽa ŋuta le ŋuwò la naɖu woawo ŋutɔwo ƒe lã,Eye woano woawo ŋutɔwo ƒe ʋu amu abe wain yeye ene. Eye amewo* katã anyae be, nyee nye Yehowa,+Wò Xɔnametɔ,+ kple Ame si gbugbɔ wò ƒle,+Yakob Ƒe Ŋusẽtɔ la.”+\n^ Egɔmeɖeɖe tẽe, “tso vidzidɔ me ke.”\n^ Alo, “Yehowa atso afia dzɔdzɔe nam.”\n^ Alo, “ame si ƒe luʋɔ.”\n^ Agate ŋu afia, “anɔ togbɛ ƒeƒlewo tame.”\n^ Alo, “akɔnu.”